text:
 |
 52011PC0843
 Priekšlikums EIROPAS PARLAMENTA UN PADOMES REGULA ar ko izveido Partnerības instrumentu sadarbībai ar trešām valstīm /* COM/2011/0843 galīgā redakcija - 2011/0411 (COD) */
 PASKAIDROJUMA RAKSTS
 1. PRIEKŠLIKUMA KONTEKSTS
 Ar šo ierosināto Partnerības
 instrumentu tiek aizstāts Finanšu instruments sadarbībai ar
 industrializētām valstīm un teritorijām un citām
 valstīm un teritorijām ar augstu ienākumu līmeni (ICI)[1],
 kas stājās spēkā 2007. gadā un ir bijis galvenais
 ES līdzeklis sadarbībai ar attīstītajām valstīm.
 Ir pierādījies, ka ICI ir efektīvs rīks
 diferencētai un atbilstošai reaģēšanai, lai paplašinātu un
 padziļinātu sadarbību ar 17 valstīm (industrializētām
 valstīm un teritorijām ar augstu ienākumu līmeni
 Ziemeļamerikā, Āzijas un Klusā okeāna
 reģionā un Persijas līča reģionā). Nesen,
 pieņemot ICI+ priekšlikumu, tas ir paplašināts, ietverot
 jaunattīstības valstis. Tomēr, ņemot vērā, ka
 tā darbības termiņš noslēdzas 2013. gada beigās,
 ir nepieciešams jauns finanšu instruments.
 Turklāt kopš ICI regulas
 stāšanās spēkā ir notikusi jo īpaši tādu
 ekonomiku kā Indijas, Ķīnas un Brazīlijas ekonomikas
 attīstība, kurām ir aizvien svarīgāka loma
 starptautiskajā ekonomikā un tirdzniecībā,
 daudzpusējos forumos (ANO un G 20) un globāla mērogu
 problēmjautājumu risināšanā. Lai gan tajās aizvien
 pastāv attīstības un nabadzības izskaušanas problēmas,
 šīs valstis drīz vien būs pārspējušas
 jaunattīstības valstu statusam raksturīgos
 rādītājus. Lai uzturētu savas ekonomikas atlabšanu, Eiropas
 Savienības stratēģiskajās interesēs ir veicināt
 šo valstu reālistiskus centienus adekvāti risināt globālas
 problēmas, piemēram, klimata pārmaiņas.
 Vēl ES ir izstrādājusi plašus
 nolīgumus ar galvenajiem partneriem un jaunietekmes ekonomikas
 valstīm, lai risinātu divpusējus globāla mēroga
 jautājumus. Šo instrumentu (piemēram, nolīgumu,
 deklarāciju, rīcības plānu u.tml.) īstenošanai ir
 vajadzīgs speciāls finanšu instruments, lai ES rīcībā
 būtu līdzekļi tās interešu popularizēšanai visā
 pasaulē un globālu jautājumu risināšanai, ja rodas
 tāda nepieciešamība.
 Turklāt, ņemot vērā
 izmaiņas attiecībās ar Krieviju, finanšu krīzi, kas ir
 radījusi jaunus izaicinājumus pasaules ekonomikai un tās
 ekonomiskajai kārtībai, aizvien lielāku ES un tās galveno
 partneru savstarpējo atkarību, mainīgos tirdzniecības
 modeļus, pieaugošo pilsoniskās sabiedrības un
 uzņēmējdarbības/tirdzniecības kopienu lomu gan
 Eiropā, gan partnervalstīs, kuras rezultātā ir nepieciešams
 aktīvāks dialogs, integrācija un apmaiņa ar
 informāciju. Pieaug nepieciešamība risināt sociālos
 problēmjautājumus (globalizācijas labuma nevienmērīga
 sadale starp sociālajām šķirām un ekonomiskās
 lejupslīdes smagā ietekme uz patēriņu, ienākumiem un
 jaunu darbavietu radīšanu), kā arī vides un klimata
 pārmaiņu problēmjautājumus. Šajā kontekstā
 jaunietekmes ekonomikas valstu pieaugošā loma, tostarp attiecībā
 uz tirdzniecības dienvidu valstu vidū un sadarbības jautājumiem,
 nepieciešamību apvienot attīstības atbalstu, tirdzniecības instrumentus,
 uzņēmējdarbības dialogus, infrastruktūras un
 tehnoloģiskos jauninājumus, ieguldījumus, lai atbalstītu
 gudru un iekļaujošu izaugsmi, tirdzniecības integrāciju,
 privātā sektora attīstību, sociālo kohēziju,
 reformas un modernizācijas programmas, rada nepieciešamību ieviest
 jaunu instrumentu.
 ES rīcībā šobrīd nav
 īsta instrumenta, kas ļautu tai sadarboties ar jaunajām
 jaunietekmes ekonomikas valstīm tādos jautājumos, kas
 saistīti ar ES pamatinterešu virzīšanu, un globālos problēmjautājumos
 (piemēram, klimata pārmaiņas vai nepieciešamība
 veicināt ilgtspējīgu attīstību visos
 līmeņos). Lai gan, 2011. gada 1. decembrī
 pieņemot ICI+, ICI ir paplašināts, ietverot
 jaunattīstības valstis, tā darbības joma ir ierobežota.
 Ierosinātā Partnerības
 instrumenta mērķis ir pārvarēt šo ierobežojumu
 attiecībā uz ES spēju starptautiski iesaistīties
 visefektīvākajā veidā. Tas aizpildītu iepriekš
 minēto tukšumu un jo īpaši ļautu ES īstenot programmas ne
 tikai saistībā ar attīstības sadarbību ar
 globālajiem partneriem, bet arī aizstāvēt ES intereses
 sarunās ar jebkuru citu partnervalsti, ja rodas tāda
 nepieciešamība. Tas varētu arī būt pamatā jaunām
 partnerībām ar valstīm, kam vairs nav nepieciešama divpusēja
 attīstības palīdzība.
 Šim instrumentam jo īpaši būtu
 šādi konkrēti mērķi:
 (a)
 īstenot stratēģijas
 „Eiropa 2020” starptautisko dimensiju, atbalstot ES divpusējās,
 reģionālās un starpreģionālās sadarbības
 partnerības stratēģijas, veicinot politikas dialogus un
 izstrādājot kolektīvas pieejas un atbildes uz globāliem
 problēmjautājumiem, piemēram, saistībā ar
 energoapgādes drošību, klimata pārmaiņām un vidi;
 (b)
 uzlabot tirgus pieejamību un
 attīstīt tirdzniecības, ieguldījumu un
 uzņēmējdarbības iespējas Eiropas uzņēmumiem,
 jo īpaši MVU, izveidojot ekonomiskās partnerības un veicinot
 sadarbību uzņēmējdarbības un normatīvajā
 jomā;
 (c)
 uzlabot izpratni par ES, tās
 vispārējo pamanāmību un lomu uz pasaules skatuves ar
 publiskās diplomātijas, izglītības/akadēmiskās
 sadarbības un informācijas sniegšanas aktivitāšu
 starpniecību, lai popularizētu ES vērtības un intereses.
 Tādējādi
 Partnerības instruments ļaus noteikt un popularizēs ES un
 abpusējās intereses un piešķirs stratēģijai
 „Eiropa 2020” globālu mērogu, efektīvi un elastīgi
 reaģējot uz sadarbības mērķiem, kuri izriet no ES
 attiecībām ar partnervalstīm, un risinot globālus
 problēmjautājumus. Tam būs globāls mērogs, īpašu
 uzmanību pievēršot stratēģiskajiem partneriem un
 jaunietekmes ekonomikas valstīm. Nav paredzēta obligāta izdevumu
 kā oficiālās attīstības palīdzības (OAP)
 klasifikācija, lai gan šāda iespēja ir jāsaglabā,
 īpaši attiecībā uz tirdzniecības atbalstu un ar
 tirdzniecību saistītu palīdzību. Finanšu summa laika posmam
 no 2014. līdz 2020. gadam ir 1,131 miljoni euro.
 Partnerības instruments būs
 neatņemama ārējās darbības finanšu instrumentu
 vispārējās arhitektūras sastāvdaļa, un tā
 pamatā būs četras sadaļas: uz politiku balstīta
 sadaļa, kuras galvenais mērķis būs sadarbība ar
 partnervalstīm visos līmeņos; sadaļas attiecībā
 uz pārnozaru prioritāšu un vērtību –
 cilvēktiesības un demokrātija, humānā
 palīdzība un civilā aizsardzība un krīžu
 pārvaldība un novēršana – attīstību.
 Viena no stratēģijas
 „Eiropa 2020” galvenajām prioritātēm ir atjaunot izaugsmi,
 kas ir saderīga ar Eiropas redzējumu par nākotni, kurā ir
 zema oglekļa emisija, un ilgtspējīgas attīstības
 mērķiem. Programmā ir atzīts, ka strauji augošām
 jaunietekmes ekonomikas valstīm, kurās vidusšķira
 kļūst aizvien plašāka, būs ļoti svarīga loma
 Eiropas preču un pakalpojumu eksporta uzturēšanā, jo ES ir
 salīdzinoša priekšrocība šajā ziņā. Piemēram,
 nākotnē paredzamajām klimata politikām (vai to
 neesamībai) Ķīnā, Indijā, Brazīlijā un ASV
 būs būtiska ietekme uz konkurētspēju nākotnē, izpēti
 un izstrādi un zinātnisko sadarbību minētajos
 reģionos, kā arī uz starptautisko tirdzniecību. Mūsu interesēs
 ir veicināt maksimālu saskaņošanu un sadarbību.
 Partnerības instrumentam jāsniedz būtisks atbalsts
 tirdzniecības politikai[2], jo īpaši
 attiecībā uz stratēģiskajiem ekonomiskajiem partneriem.
 Atbalsts tirgus pieejamības uzlabošanai Eiropas uzņēmumiem
 papildinās Konkurētspējas un MVU programmas ietvaros
 finansēto rīcību.
 Jaunietekmes ekonomikas valstīm ir
 aizvien izteiktāka loma kā atbildīgiem partneriem globālu
 problēmjautājumu risināšanā pašreizējās
 ekonomiskās krīzes kontekstā. ES atzīst, ka ir svarīgi
 palielināt jaunietekmes ekonomikas valstu atbildību
 attiecībā pret mazāk attīstītajām valstīm un
 citām jaunattīstības valstīm. Kritiskus jautājumus,
 piemēram, nabadzības mazināšana, konkurētspēja un
 tirgus liberalizācija, vide, klimata pārmaiņas, enerģētika,
 ilgtspējīga attīstība, pienācīgas kvalitātes
 nodarbinātība, tostarp darba pamatstandartu un sociālā
 dialoga ievērošana, digitālo līdzekļu lietošanas prasmju uzlabošana
 un iekļaušana, pandēmijas, kiberdrošība, terorisms un
 organizētā noziedzība, ieskaitot pirātismu, var
 risināt tikai starptautiskā kontekstā. Ņemot vērā
 straujo globalizāciju, ir ļoti svarīgi nodrošināt, ka
 ilgtspējīgas izaugsmes un darbavietu nodrošināšanu iekšējā
 programmā un ES iekšējās politikas kopumā atbalsta
 piemērota ārēja finansiālā palīdzība.
 Minētajai iekšējās politikas ārējai dimensijai ir
 jāuzlabo ES ārējās darbības konsekvence un
 saskanība, izvairoties no dublēšanās un palielinot ietekmi.
 Līdz ar to Partnerības instrumenta
 prioritāte būs atbalstīt citas ES ārējās politikas
 jomas, piemēram, tirdzniecības politiku, kā arī ES politiku
 ārējo dimensiju klimata pārmaiņu, vides,
 enerģētikas, transporta, nodarbinātības un
 sociālās politikas, kā arī informācijas un
 komunikācijas tehnoloģiju jomā. Partnerības instrumenta
 ietvaros klimata iestrādāšanai un mērķiem būs
 īpaši liela nozīme attiecībā uz darbībām
 politikas dialoga veicināšanai ar industrializētajām un
 jaunietekmes ekonomikas valstīm.
 Resursu efektivitātei būs ļoti
 liela nozīme ekonomiskās izaugsmes ilgtspējības
 nodrošināšanā atbilstoši vides ierobežojumiem. ES pieņem Resursu
 efektivitātes stratēģiju kā vienu no stratēģijas
 „Eiropa 2020” pamatiniciatīvām. Tā ietekmēs ES normas,
 tomēr būs patiesi efektīva tikai tādā
 gadījumā, ja visas lielākās ekonomikas pieņems resursu
 ziņā efektīvu praksi. Jaunietekmes ekonomikas valstīm ir
 iespēja apiet neilgtspējīgos patēriņa un ražošanas
 modeļus, kurus ES un citas attīstītās ekonomikas bieži vien
 izmantoja industrializācijas laikā, un ES ir ļoti
 ieinteresēta palīdzēt šajā procesā.
 Tomēr jaunietekmes ekonomikas
 valstīs, jo īpaši Indijā un Ķīnā, ir ļoti
 daudz iedzīvotāju, kas dzīvo absolūtā
 nabadzībā un kuru iztika ir atkarīga no veselīgām
 ekosistēmām, piemēram, tīra ūdens un ražojošām
 jūrām un mežiem. Tajā pašā laikā Brazīlijā,
 Dienvidāfrikā, Indijā un Ķīnā ir
 ārkārtīgi liela bioloģiskā daudzveidība. Šo
 valstu ekonomika nosaka arī resursu izlietojumu pārējā
 jaunattīstības pasaulē, jo īpaši trūcīgākās
 jaunattīstības valstīs. Sadarbība ekosistēmu
 aizsardzībā un to ilgtspējīgas pārvaldības
 jomā ir gan ES, gan tās partneru interesēs.
 Dialogam un praktiskai sadarbībai ar
 galvenajiem globālajiem enerģijas ražotājiem un
 patērētājiem ir būtiska nozīme, lai risinātu ES
 energoapgādes drošības aizsardzības problēmjautājumu,
 jo īpaši tāpēc, ka aizvien palielinās mūsu
 atkarība no importa un vienlaikus tiek veicināta globāla
 programma ar zemu oglekļa emisiju, ilgtspējīgas
 enerģētikas politika, globālo enerģētikas tirgu
 pārredzamība un paredzamība un tehnoloģiskā
 sadarbība.
 Vairākām valstīm vairs nav
 nepieciešama divpusēja attīstības palīdzība, un
 tādēļ tās meklē jaunus sadarbības veidus.
 Tehnoloģiju un inovāciju jomā, ja ES vēlas arī
 turpmāk būt stratēģisks partneris un ieņemt vadošo
 pozīciju globālo standartu jomā, tai jāspēj veidot
 partnerības šajās jomās, balstoties uz abpusējām
 interesēm.
 ES iekšējo politiku uz āru
 vērstās darbības tādēļ tiks pilnībā
 iekļautas Partnerības instrumenta programmās. Tā
 ierobežotā finansējuma ietvaros tas var papildināt citu ES
 programmu ietvaros īstenoto iekšējo politiku uz āru
 vērstās darbības (piemēram, rīcība „Horizon 2020:
 pētniecības un inovācijas pamatprogramma”,
 Konkurētspējas un MVU programmas, tostarp attiecībā uz
 sadarbību tūrisma jomā, Migrācijas fonda un
 Iekšējās drošības fonda, kā arī programmas „Erasmus
 visiem” ietvaros), lai izvairītos no jebkādas dublēšanās. Tas
 var atbalstīt arī citas ES ārējās politikas jomas,
 piemēram, tirdzniecības politiku. Visā plānošanas
 posmā tiks ņemta vērā saskaņa un
 papildināmība ar citiem ārējās darbības
 ģeogrāfiskajiem instrumentiem, jo īpaši Attīstības
 sadarbības instrumentu, vienlaikus integrējot diferenciācijas un
 koncentrācijas principus.
 2. APSPRIEŽU AR IEINTERESĒTAJĀM
 PERSONĀM UN IETEKMES NOVĒRTĒJUMU REZULTĀTI
 Eiropas
 Komisija laika posmā no 2010. gada 26. novembra līdz
 2011. gada 31. janvārim organizēja publisku apspriešanu par
 turpmāko ES ārējās darbības finansējumu. Šī
 procesa pamatā bija tiešsaistes anketa, kurai bija pievienots Komisijas un
 EĀDD darbinieku sagatavots vispārīgs informatīvs dokuments
 „ES ārējās darbības finansējums pēc
 2013. gada”.
 Vairums respondentu (aptuveni 70 %)
 apstiprināja, ka ES finanšu palīdzība nodrošina būtisku
 pievienoto vērtību galvenajās ES ārējās
 darbības finanšu instrumentu atbalstītajās politikas jomās[3].
 Daudzi respondenti pauda uzskatu, ka ES pievienotā vērtība ir
 galvenais dzinējspēks nākotnes vajadzībām: viņi
 uzskatīja, ka ES ir jāizmanto šī salīdzinošā
 priekšrocība, kas ir saistīta ar tās atrašanos uz globālās
 skatuves, plašajām zināšanām, pārvalstisko raksturu un
 koordinācijas veicinātājas lomu, un apjomradītie
 ietaupījumi.
 Gandrīz visi respondenti (92 %) kā
 ES finanšu instrumentu ietekmes palielināšanas veidu atbalstīja
 diferencētāku pieeju, kas pielāgota saņēmējas
 valsts situācijai un kuras pamatā ir droši kritēriji un
 efektīva datu apkopošana.
 Bija dažādi viedokļi par instrumentu
 vienkāršošanu un ģeogrāfisko un tematisko instrumentu
 līdzsvaru. Daudzi pauda bažas, ka, samazinot ES tematisko programmu
 skaitu, tiktu samazināts vispārējais tematiskai rīcībai
 pieejamais apjoms, tāpēc aicināja tā vietā
 vienkāršot noteikumus, kas regulē tematiskā finansējuma
 pieejamību un īstenošanu. Ievērojams vairākums respondentu
 atbalstīja ES instrumentu ģeogrāfiskās elastības palielināšanu
 kā starpreģionu problēmjautājumu risināšanas veidu.
 Atsaucoties lūgumam noteikt dažādu
 interesējošo jomu prioritāro secību, vairums ieinteresēto
 personu pieminēja „makroekonomisko un finanšu stabilitāti, ekonomisko
 izaugsmi” un „tirdzniecības un ieguldījumu veicināšanu”, pēc
 tam „enerģētiku, resursu efektivitāti un klimata
 pārmaiņas” un „nodarbinātību un sociālos
 jautājumus (tostarp izaugsme un pienācīgas kvalitātes
 nodarbinātība)”.
 Ļoti daudzi respondenti arīdzan
 piekrita, ka privātais sektors ir galvenais ekonomiskās
 attīstības dzinējspēks un būtiski veicina
 ilgtspējīgu izaugsmi. Šī iemesla dēļ viņi
 aicināja ES daudz aktīvāk iesaistīt
 uzņēmējdarbības kopienu kā partneri ES un
 trešajās valstīs, lai aizvien vairāk – gan finansiālā,
 gan zināšanu apkopošanas ziņā – iesaistītu privāto
 sektoru kā ilgtspējīgas attīstības dzinējspēku.
 Daudzi respondenti piekrita, ka plānošana
 un līdzfinansējums, kurā piedalās arī
 dalībvalstis, varētu palielināt ES ārējās
 darbības ietekmi un saskaņu, vienkāršot atbalsta sniegšanu un
 samazināt vispārējās darījumu izmaksas.
 Attiecībā
 uz veiktspējas novērtējumu lielākas uzmanības
 pievēršana uzraudzības darbībām projektu un programmu
 īstenošanas laikā, kā arī noteikumu, kas regulē
 ārējo finansējumu, vienkāršošana saņēma plašu
 atbalstu kā veids, lai nodrošinātu, ka ES ārējiem
 instrumentiem ir cerētā ietekme.
 Daudzas
 ieinteresētās personas atbalstīja aktīvākas
 informācijas un komunikācijas darbības ES ārējā
 finansējuma pamanāmības uzlabošanai, jo īpaši
 saņēmējās valstīs. Tomēr šķiet, ka ES
 pamanāmību labāk sekmē efektīvas politikas,
 stratēģijas un klātbūtne trešās valstīs, nevis
 papildu izdevumi komunikācijai. Plašu atbalstu saņēma iecere
 pastiprināt ES koordinējošo lomu citu līdzekļu devēju
 vidū un nodrošināt, ka īstenošanas partneri uzlabo ES
 finansējuma pamanāmību.
 Pirms šā priekšlikuma par
 Partnerības instrumentu iesniegšanas Komisija izskatīja četras
 politikas alternatīvas: pārtraukt ICI, saglabāt status
 quo, veikt grozījumus ASI, lai pieļautu izdevumus, kas nav
 oficiālā attīstības palīdzība, vai ieviest jaunu
 instrumentu, veidojot to uz ICI/ICI+ bāzes.
 Veicot rūpīgu izvērtēšanu,
 nedz ICI pārtraukšana, nedz status quo saglabāšana
 netika atzīta par politiski dzīvotspējīgu risinājumu.
 Izdevumu ierobežošana, attiecinot tos tikai uz rīcību, kas
 saistīta ar nabadzības mazināšanu, vai uzmanības
 pievēršana tikai sadarbībai ar jaunietekmes ekonomikas valstīm
 mākslīgi ierobežotu ES ārējo darbību un
 neievērotu ES pamatintereses.
 Alternatīvai veikt grozījumus
 Attīstības sadarbības instrumentā, lai pieļautu
 izdevumus, kas nav saistīti ar oficiālo attīstības
 palīdzību, būtu ģeogrāfiskās saskaņas (viens
 instruments valstī) priekšrocība, tomēr grūtības, kas
 saistītas ar tāda instrumenta pārvaldīšanu, kuram ir divi
 ļoti atšķirīgi mērķi, tika uzskatītas par
 būtisku trūkumu.
 Ietekmes novērtējums
 Ekonomiskās ietekmes novērtējums:
 Jauna Partnerības instrumenta ieviešana
 nodrošinātu ES vēl vienu iespēju popularizēt tās
 uzņēmumus (jo īpaši MVU) un produktus. Tas varētu
 atbalstīt ES uzņēmumus trešās valstīs, nodrošinot
 stimulu ES konkurētspējai un novatorismam papildus Konkurētspējas
 un MVU programmas un „Horizon 2020” (izpēte un
 inovācijas) ietvaros finansētām darbībām. Tas
 varētu atbalstīt ES starptautisko tirdzniecību un
 ieguldījumus, kas savukārt atvieglotu ārvalstu ieguldījumus
 ES. Vēl šim instrumentam varētu būt nozīmīga loma
 attiecībā uz tirdzniecību dienvidu valstu vidū un
 sadarbību, veicinot mūsu partneru trešās valstīs (jo
 īpaši trūcīgākās jaunattīstības
 valstīs) atbildīgu uzņēmējdarbības praksi. Ir
 iespējams pievērsties daudzām sadarbības jomām,
 tostarp klimata pārmaiņām, enerģētikai[4],
 videi, tehnisko noteikumu tuvināšanai un standartizācijai,
 kopīgai sociālajai atbildībai, intelektuālā
 īpašuma tiesībām, personas datu aizsardzībai, paraugpraksei
 ekonomikas, tirdzniecības, ieguldījumu, nodokļu un finanšu
 jautājumos un tūrismam. Tādējādi varētu tikt
 stiprināta ES ekonomiskā drošība un radītas jaunas
 darbavietas, kas galu galā veicinātu ekonomisko izaugsmi. Jaunais
 instruments varētu veicināt pārdomāti izstrādātas
 ekonomiskās sadarbības formas starp ES un partnervalstīm.
 Šajā saistībā ES būtu iespēja nodrošināt, ka,
 izstrādājot un īstenojot politikas un programmas, tiek
 pienācīgi ņemtas vērā vides, ilgtspējīgas
 enerģētikas, sociālās, nodarbinātības un citas
 labklājības vērtības.
 Sociālās ietekmes
 novērtējums:
 Saskaņojot ES un dalībvalstu
 finansēšanas instrumentus un atbalstot kopīgas darbības ar
 citiem divpusējiem un daudzpusējiem līdzekļu devējiem,
 jaunajam instrumentam varētu būt būtiska ietekme uz jaunietekmes
 valstu sociālo struktūru. Tas varētu atbalstīt
 labklājības sistēmu reformas, valsts nodarbinātības
 politikas, valsts apmācības un prasmju uzlabošanas politikas,
 izglītību, pētniecības un inovāciju veidošanas
 programmas un pasākumus valsts drošības „tīklu”
 stiprināšanai. Videi draudzīgu papildu darbavietu radīšana
 palielinātu ienākumus un stiprinātu sociālo kohēziju
 un nabadzības mazināšanas stratēģijas valsts
 līmenī. Šajā saistībā tas veicinātu sekmīgu
 ANO Starptautiskās darba organizācijas un G 8/G 20
 virzītās starptautiskās sociālās programmas
 īstenošanu.
 Vides
 ietekmes novērtējums:
 Jaunā instrumenta ietvaros izveidoto ES
 partnerību mērķis būs iedrošināt izaugsmi un
 ilgtermiņa vides ilgtspējīgumu. Šajā saistībā ir
 paredzams, ka jaunajam instrumentam būs būtiska loma atbalsta
 sniegšanā gan ES, gan partnervalstu vides un ar klimata
 pārmaiņām saistītu rīcību un politikas dialogu
 ziņā. Minētais instruments varētu atbalstīt
 uzņēmējdarbības modeli, kura pamatā ir zema
 oglekļa emisija, nodrošinot stimulu Eiropas privātajam sektoram. Balstoties
 uz COP-16 Apvienoto Nāciju Organizācijas Konferences par
 klimata pārmaiņām, kas norisinājās Kankunā,
 sekmīgajiem rezultātiem, to varētu izmantot, lai
 palīdzētu ES uzņēmumiem izstrādāt efektīvu
 un izdevīgu politiku videi draudzīgu mērķu sasniegšanai
 partnervalstīs. Vēl tas palīdzētu partnervalstīm
 pilnvērtīgi izmantot inovāciju labumus vides, ekoloģijas un
 energoefektivitātes jomā. Tādējādi varētu tikt
 veicināta pāreja uz videi draudzīgu un resursu ziņā
 efektīvu ekonomiku. Pieaugošais pieprasījums pēc precēm
 jaunietekmes ekonomikas valstīs nozīmē, ka ir jāveicina
 apmaiņa ar paraugpraksi privātajā sektorā un videi
 draudzīga iepirkuma politika. Instruments pieļautu sadarbību,
 kuras mērķis ir uzlabot izpratni par bioloģiskās
 daudzveidības zaudēšanas un ekosistēmas sagraušanas
 ekonomiskajām un sociālajām izmaksām globālas
 nozīmes valstīs.
 3. PRIEKŠLIKUMA JURIDISKIE ASPEKTI
 Likumdevējas iestādes
 rīkotajās diskusijās par Komisijas priekšlikumu par ICI+
 (COM/2009/197) un pēc Lisabonas līguma spēkā
 stāšanās visas trīs iestādes panāca vienošanos par Līguma
 par Eiropas Savienības darbību 207. panta 2. punkta un
 209. panta 1. punkta piemērošanu, lai īstenotu
 darbības, kas aptvers ne tikai attīstības sadarbību
 jaunattīstības valstīs. Attiecībā uz valstīm, kas
 nav jaunattīstības valstis, ir piemērots LESD 212. panta
 2. punkts.
 Lai īstenotu minēto vienošanos,
 ierosinātā Partnerības instrumenta pamatā būs
 šādu LESD trīs pantu kombinācija: 212. panta
 2. punkts, 207. panta 2. punkts un 209. panta
 1. punkts.
 ES
 ir noslēgusi daudzus starptautiskus nolīgumus ar partnervalstīm
 visā pasaulē, kuru noslēgšana katrai dalībvalstij
 atsevišķi nebūtu iespējama, un tādējādi
 Savienībai ir dota iespēja ietekmēt situāciju gandrīz
 jebkurā starptautisko attiecību jomā. Ņemot vērā, ka 27
 dalībvalstis rīkojas kopēju politiku un stratēģiju
 ietvaros, ES ir kritiskā masa, lai reaģētu uz globāliem
 problēmjautājumiem. Vēl ES ir
 unikāla iespēja popularizēt ES normas un standartus un
 pārveidot tos par globāliem standartiem ar starptautiskās
 sadarbības starpniecību.
 Ierosinātais
 Partnerības instruments piedāvās lielāku pievienoto
 vērtību nekā šobrīd, jo tajā ir ietverta
 stratēģija „Eiropa 2020”, balstoties uz sadarbību, kas
 vērsta uz videi draudzīgu izaugsmi, liekot lielāku uzsvaru uz ES
 interesēm sadarbībā ar topošajām un
 industrializētajām valstīm un vairāk uzmanības
 pievēršot uzņēmējdarbības, ieguldījumu,
 tirdzniecības, izpētes un inovāciju vides uzlabošanai. Tā ietvaros ir jāizstrādā
 proaktīva abpusējo interešu darba kārtība ar
 partnervalstīm, īpašu uzmanību pievēršot ES
 stratēģiskajiem partneriem.
 Jaunajā
 Partnerības instrumentā tiks sekmīgāk ievērotas ES
 saistības ar trešām valstīm, ar kurām ir noslēgts
 partnerības un sadarbības līgums/pamatlīgums.
 Tādējādi tiks uzlabota ES ārpolitikas ticamība un
 saskaņa, izveidojot saikni starp tās vērtību un interešu
 popularizēšanu un konkrētām sadarbības aktivitātēm.
 Nolīgumu ietvaros Partnerības instruments varētu pildīt
 arī katalizatora funkciju attiecībā uz kopīgiem ES un
 dalībvalstu projektiem, jo ES un tās dalībvalstīm ir
 saistoši šo nolīgumu noteikumi. Visbeidzot tas atbalstīs ES
 reģionālo un divpusējo politiku, kā arī ES
 saistības attiecībā uz reģionālās un
 starptautiskās sadarbības procesiem un struktūrām.
 ES ekonomiskās sadarbības aktivitātes,
 dialogi uzņēmējdarbības jomā un citi
 ārējās ekonomiskās rīcības veidi varētu
 kļūt par spēcīgu ārpolitikas rīku. Tie
 varētu veicināt ES pamanāmību un ārējo ietekmi.
 Tādējādi varētu tikt atbalstītas Eiropas ieceres
 kļūt par svarīgu ekonomisku un politisku dalībnieku uz
 starptautiskās skatuves gan divpusēji, gan daudzpusējās
 struktūrās, piemēram, G 20.
 Turklāt
 kopīga rīcība ar ES dalībvalstīm un novatoriski
 resursu mobilizēšanas veidi varētu kļūt aizvien
 izplatītāki un pieņemamāki Partnerības instrumenta
 ietvaros nekā pašreizējā situācijā ICI
 ietvaros. Būs pieejams vairāk naudas līdzekļu, lai
 atbalstītu līdzfinansēšanas darbības sadarbībā ar
 ES dalībvalstu divpusējo palīdzību un finanšu
 struktūrām vai aģentūrām. Daudzgadu programmas
 sekmētu strukturētāku un integrētāku
 uzņēmējdarbību. Būtu vieglāk izveidojamas
 publiskās un privātās partnerības, iesaistot tajās
 vairākas ieinteresētās personas no Eiropas
 uzņēmējdarbības kopienas. Dotāciju un aizdevumu
 sapludināšana arī varētu kļūt par vēlamu
 alternatīvu attiecīgā gadījumā.
 Instrumenta izvēle
 Komisija uzskata, ka, paplašinot
 Sadarbības attīstības instrumenta darbības jomu, lai
 iekļautu darbību, kas nav saistīta ar attīstību, tiek
 radīts sasprindzinājuma risks starp dažādiem mērķiem,
 un tādējādi var tikt izraisītas būtiskas
 aizkavēšanās lēmumu pieņemšanā un īstenošanā.
 Tā iesaka izveidot vienotu jaunu globālu instrumentu, kura
 uzmanības centrā ir ES pamatinterešu aizstāvēšana un
 globālu problēmjautājumu risināšana, skaidri nosakot
 darbību jomu. Tāpēc Komisija iesaka ierosināt jaunu
 instrumentu.
 Priekšlikuma par jaunu instrumentu iesniegšana
 tiek uzskatīta par vislabāko alternatīvu. Ir panākta plaša
 vienprātība par pašreizējā finanšu instrumentu kopuma
 izmantošanu, lai gan ir jāatspoguļo Lisabonas līguma ieviestās
 institucionālās izmaiņas. Šīs alternatīvas ietvaros pašreizējā
 instrumentu struktūra, kuru gan ieinteresētās personas, gan ES
 dalībvalstis uzskata par piemērotu un atbilstošu, netiktu
 būtiski mainīta. Tomēr jauns globāla mēroga
 partnerības instruments ar konkrētiem mērķiem veicinās
 rūpīgu esošo politikas veidošanas, plānošanas un rezultātu
 panākšanas metožu pielāgošanu.
 4. IETEKME UZ BUDŽETU
 Partnerības instrumenta
 vajadzībām ierosinātā finanšu līdzekļu summa
 veido 1 131 miljonus euro, saglabājoties pašreizējām
 cenām, laika posmā no 2014. līdz 2020. gadam. Šī summa
 ir saderīga ar ierosinātās finanšu shēmas
 2014.-2020. gadam 4. kategoriju „Globālā Eiropa”.
 Lai nodrošinātu tā paredzamību,
 finansējumu augstākās izglītības aktivitātēm
 trešās valstīs programmas „Erasmus visiem” kontekstā
 nodrošina saskaņā ar ES ārējās darbības
 mērķiem, piešķirot līdzekļus diviem laika posmiem, kas
 aptver pirmos 4 gadus un attiecīgi atlikušos 3 gadus.
 Finansējums tiks atspoguļots Partnerības instrumenta daudzgadu
 indikatīvajā programmā saskaņā ar
 attiecīgajās valstīs konstatētajām vajadzībām
 un prioritātēm. Līdzekļu piešķiršanu var
 pārskatīt būtisku neparedzamu apstākļu vai
 ievērojamu politisku pārmaiņu gadījumā
 saskaņā ar ES ārējām prioritātēm. Šo
 līdzekļu izlietojumam būs piemērojami „Erasmus
 visiem” Eiropas Parlamenta un Padomes Regulas (ES) No. [..], ar ko izveido „Erasmus
 visiem”,[5] noteikumi.
 5. IZVĒLES ELEMENTI
 Vienkāršošana
 Viena no Komisijas prioritātēm
 jaunajā regulā – tāpat kā citās programmās
 Daudzgadu finanšu shēmas ietvaros – ir vienkāršot normatīvo vidi
 un atvieglot ES palīdzības pieejamību partnervalstīm un
 reģioniem, pilsoniskās sabiedrības organizācijām u.c.,
 ja šādi tiek nodrošināta regulas mērķu sasniegšana.
 Jaunā PI
 regula ļautu ātrāk pieņemt īstenošanas pasākumus
 un tādējādi paplašinātu sadarbības iespējas. Turklāt Finanšu regulas
 pārskatīšana, kura ir īpaši būtiska attiecībā uz
 konkrētiem noteikumiem par ārējo darbību, atvieglos
 pilsoniskās sabiedrības organizāciju un MVU līdzdalību
 finansēšanas programmās, piemēram, vienkāršojot noteikumus,
 samazinot līdzdalības izmaksas un paātrinot piešķiršanas
 procedūras. Komisija ir iecerējusi
 īstenot šo regulu, izmantojot jaunās elastīgās
 procedūras, kas paredzētas pārskatītajā Finanšu
 regulā.
 Īstenošanas noteikumi ir iekļauti Eiropas Parlamenta un
 Padomes [..] Regulā (ES) Nr. [..], ar ko izveido kopējos noteikumus
 un procedūras ES ārējās rīcības instrumentu
 īstenošanai.
 2011/0411 (COD)
 Priekšlikums
 EIROPAS PARLAMENTA UN PADOMES REGULA
 ar ko izveido Partnerības instrumentu
 sadarbībai ar trešām valstīm
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par
 Eiropas Savienības darbību un jo īpaši tā 207. panta
 2. punktu, 209. panta 1. punktu un 212. panta
 2. punktu,
 ņemot vērā Eiropas Komisijas
 priekšlikumu,
 pēc tiesību akta projekta
 nosūtīšanas dalībvalstu parlamentiem,
 saskaņā ar parasto likumdošanas
 procedūru,
 tā kā:
 (1)
 Šī regula ir viens no instrumentiem, kas
 nodrošina tiešu atbalstu Eiropas Savienības ārpolitikai. Tā
 aizstās Eiropas Parlamenta un Padomes 2006. gada 21. decembra
 Regulu Nr. 1934/2006, ar ko izveido finanšu instrumentu sadarbībai ar
 industrializētām valstīm un teritorijām un citām
 valstīm un teritorijām ar augstu ienākumu līmeni (ICI)[6].
 (2)
 Pēdējo desmit gadu laikā ES ir
 neatlaidīgi stiprinājusi tās divpusējās
 attiecības ar ļoti daudzām industrializētām valstīm
 un teritorijām un citām valstīm un teritorijām ar augstu
 ienākumu līmeni visos pasaules reģionos, galvenokārt Ziemeļamerikā,
 Austrumāzijā, Austrālijā-Āzijā, kā arī
 Dienvidaustrumāzijā un Persijas līča reģionā.
 (3)
 Turklāt kopš 2007. gada ES ir
 stiprinājusi un padziļinājusi sadarbību un partnerību
 ar jaunattīstības un pārejas valstīm Āzijā,
 Vidusāzijā un Latīņamerikā, kā arī ar
 Irāku, Irānu, Jemenu un Dienvidāfriku, balstoties uz Eiropas
 Parlamenta un Padomes 2006. gada 18. decembra Regulu (EK)
 Nr. 1905/2006, ar ko izveido finanšu instrumentu
 sadarbībai attīstības jomā (ASI).
 (4)
 Sadarbības mērogs ģeogrāfisko
 programmu ietvaros ar jaunattīstības valstīm, teritorijām
 un reģioniem, kas noteikts Attīstības sadarbības
 instrumenta ietvaros, attiecas tikai uz finansēšanas pasākumiem, kas
 izstrādāti, lai atbilstu kritērijiem, kuri noteikti
 oficiālajai attīstības palīdzībai (OAP) un kurus
 noteikusi Ekonomiskās sadarbības un attīstības
 organizācijas Attīstības palīdzības komiteja
 (ESAO/APK).
 (5)
 Tika paredzētas sagatavošanās
 darbības, piemēram, dialogi uzņēmējdarbības
 jomā, tirdzniecības veicināšana un apmaiņa ar
 zinātnisko informāciju, lai stiprinātu un padziļinātu
 sadarbību jomās, kas neietilpst Attīstības sadarbības
 instrumenta darbības jomā, ar Indiju un Ķīnu, kā
 arī ar Āzijas un Latīņamerikas valstīm, kas ietilpst
 valstu grupā ar vidēju ienākumu līmeni.
 (6)
 Turklāt ES ir stiprinājusi
 divpusējās attiecības ar citām aizvien
 nozīmīgākām Āzijas un Latīņamerikas
 jaunattīstības valstīm, kas ietilpst valstu grupā ar
 vidēju ienākumu līmeni, paplašinot sadarbības
 partnerību un politikas dialogus, attiecinot tos uz jomām un
 tematiem, kas nav saistīti tikai ar sadarbību attīstības
 jomā. Ir attīstījušās attiecības arī ar Krieviju,
 tostarp ar ES un Krievijas modernizācijas partnerības starpniecību,
 uzsverot Krievijas kā ES stratēģiskā partnera nozīmi
 gan divpusējās attiecībās, gan globālos
 jautājumos.
 (7)
 Eiropas Savienība ir ieinteresēta
 padziļināt attiecības ar partneriem, kuriem ir aizvien
 svarīgāka loma starptautiskajā ekonomikā un tirdzniecībā,
 tirdzniecībā starp dienvidu valstīm un sadarbībā,
 daudzpusējos forumos, tostarp Divdesmit valstu finanšu ministru un
 centrālās bankas pārvaldītāju grupā (G 20),
 globālajā pārvaldībā un globālu
 problēmjautājumu risināšanā. ES ir jāveido
 visaptverošas partnerības ar jauniem dalībniekiem uz
 starptautiskās skatuves, lai veicinātu stabilu un iekļaujošu
 starptautisko kārtību, nodrošinātu kopējus globālus
 sabiedriskos labumus, aizstāvētu ES pamatintereses un šajās
 valstīs palielinātu zināšanas par Eiropas Savienību.
 (8)
 ES ir nepieciešams globāla mēroga finanšu
 instruments, lai varētu finansēt pasākumus, kas nav
 kvalificējami kā OAP, bet kuriem ir ļoti liela nozīme
 tās attiecību padziļināšanā un konsolidēšanā
 ar attiecīgajām partnervalstīm, īpaši ar politikas dialogu
 un partnerību izveides starpniecību.
 (9)
 Neskarot īpašas uzmanības pievēršanu
 globālajiem dalībniekiem, regulas darbības mērogam ir
 jāaptver visas pasaules valstis, lai būtu iespējams
 atbalstīt sadarbības pasākumus ar jaunattīstības
 valstīm, ar kurām ES saistās būtiskas intereses
 saskaņā ar šīs regulas mērķiem.
 (10)
 Stratēģijā „Eiropa 2020”[7]
 ES ir atkārtoti paudusi apņēmību veicināt tās
 iekšpolitikā un ārpolitikā gudru, iekļaujošu un
 ilgtspējīgu izaugsmi, apvienojot tajā trīs
 pīlārus: ekonomisko, sociālo un vides pīlāru.
 (11)
 ES attiecībās ar tās partneriem
 visā pasaulē ir apņēmusies veicināt
 pienācīgas darbavietas visiem, kā arī ratificēt un
 efektīvi īstenot starptautiski atzītus darba standartus un
 daudzpusējus vides nolīgumus.
 (12)
 Jo īpaši klimata pārmaiņu apkarošana
 ir atzīta par vienu no lielākajiem izaicinājumiem, ar kuriem ES
 jāsaskaras, un jomu, kurā ir nepieciešama steidzama starptautiska
 mēroga rīcība. Saskaņā ar Komisijas
 paziņojumā „Budžets stratēģijai „Eiropa 2020””[8]
 pausto nodomu palielināt ES budžeta proporciju ar klimatu saistītiem
 jautājumiem par vismaz 20 % šai regulai ir jāveicina
 minētā mērķa sasniegšana.
 (13)
 ES ir apņēmusies palīdzēt
 sasniegt globālos bioloģiskās daudzveidības
 mērķus 2020. gadam un sniegt savu ieguldījumu
 attiecībā uz saistīto stratēģiju resursu
 mobilizēšanai.
 (14)
 Šīs regulas ietvaros ES ir jāatbalsta
 stratēģijas „Eiropa 2020” īstenošana, jo īpaši
 mērķi, kas saistīti ar klimata pārmaiņām,
 pāreju uz videi draudzīgāku ekonomiku un resursu efektivitāti,
 tirdzniecību un ieguldījumiem, uzņēmējdarbību un
 normatīvu sadarbību ar trešām valstīm, un jāveicina
 sabiedriskā diplomātija, izglītības/akadēmiskā
 sadarbība un informācijas sniegšanas aktivitātes.
 (15)
 Turklāt daudzveidīgu sadarbības un
 partnerību iniciatīvu veicināšana vienotā instrumentā
 veicinātu apjomīgus ietaupījumus, sinerģijas ietekmi,
 lielāku efektivitāti, saskaņotāku lēmumu
 pieņemšanu un pārvaldību un augstu ES ārējo
 darbību atpazīstamību.
 (16)
 Lai sasniegtu šīs regulas mērķus, ir
 jāpielieto diferencēta un elastīga pieeja, izstrādājot
 modeļus sadarbībai ar galvenajām partnervalstīm, kuros tiek
 ņemts vērā šo valstu ekonomiskais, sociālais un politiskais
 konteksts, kā arī ES īpašās intereses, politiku
 prioritātes un stratēģijas, vienlaikus saglabājot
 iespēju nepieciešamības gadījumā iejaukties jebkurā
 pasaules vietā.
 (17)
 ES ir jāspēj elastīgi un
 savlaicīgi reaģēt uz jaunām un/vai neparedzētām
 vajadzībām, lai apņemtos padarīt tās intereses
 attiecībās ar trešām valstīm efektīvākas,
 pieņemot īpašus pasākumus, kas nav ietverti daudzgadu
 indikatīvās programmās.
 (18)
 Tā kā dalībvalstīm vienām
 pašām nav iespējas pietiekami sasniegt šīs regulas
 mērķus un tāpēc darbības mēroga dēļ to
 labāka sasniegšana ir iespējama Eiropas Savienības
 līmenī, ES var pieņemt pasākumus saskaņā ar
 Līguma par Eiropas Savienību 5. pantā noteikto
 subsidiaritātes un proporcionalitātes principu. Saskaņā ar
 proporcionalitātes principu, kas noteikts minētajā pantā,
 šī regula paredz tikai to, kas nepieciešams šo mērķu
 sasniegšanai.
 (19)
 Lai pielāgotu regulas darbības jomu
 ļoti mainīgajai realitātei trešās valstīs, pilnvaras
 pieņemt tiesību aktus saskaņā ar Līguma par Eiropas
 Savienības darbību 290. pantu ir jādeleģē
 Komisijai attiecībā uz konkrētām sadarbības jomām,
 kuras ir noteiktas pielikumā. Ir īpaši svarīgi, lai Komisija,
 veicot sagatavošanas darbus, atbilstīgi apspriestos, tostarp ar
 ekspertiem. Komisijai, sagatavojot un izstrādājot deleģētus
 aktus, būtu jānodrošina, lai attiecīgos dokumentus vienlaikus,
 laikus un regulāri nosūta Eiropas Parlamentam un Padomei.
 (20)
 Lai nodrošinātu vienotus nosacījumus
 šīs regulas īstenošanai, īstenošanas pilnvaras būtu
 jāpiešķir Komisijai. Šīs pilnvaras būtu jāīsteno
 saskaņā ar 2011. gada 16. februāra Regulu (ES)
 Nr. 182/2011, ar ko nosaka normas un vispārīgus principus par
 dalībvalstu kontroles mehānismiem, kuri attiecas uz Komisijas
 īstenošanas pilnvaru izmantošanu[9]. Ņemot
 vērā šo īstenošanas dokumentu būtību, jo īpaši to
 politiskās orientācijas būtību vai ietekmi finanšu
 ziņā, to pieņemšanā principā ir jāpielieto
 pārbaudes procedūra, izņemot attiecībā uz maza finanšu
 mēroga tehniskiem īstenošanas pasākumiem.
 (21)
 Kopējie noteikumi un procedūras ES
 ārējās darbības instrumentu īstenošanai ir noteikti
 Eiropas Parlamenta un Padomes Regulā (ES) Nr. .../... (turpmāk
 tekstā – Kopējā īstenošanas regula).
 (22)
 Eiropas Ārējās darbības dienesta
 organizācija un darbība ir raksturota Padomes
 Lēmumā 2010/427/ES,
 IR PIEŅĒMUŠI ŠO REGULU.
 1. pants
 Priekšmets un mērķi
 (1)
 Ar šo regulu izveido Partnerības instrumentu
 sadarbībai ar trešām valstīm, lai noteiktu un popularizētu
 ES un abpusējās intereses. Partnerības instruments atbalsta
 pasākumus, kas efektīvā un elastīgā veidā
 reaģē uz mērķiem, kuri izriet no ES divpusējām,
 reģionālām vai daudzpusējām attiecībām ar
 trešām valstīm, un risina globālus problēmjautājumus.
 (2)
 Minētā instrumenta ietvaros finansējamie
 pasākumi atspoguļo šādus ES mērķus:
 (a)
 īstenot stratēģijas
 „Eiropa 2020” starptautisko dimensiju, atbalstot ES divpusējās,
 reģionālās un starpreģionālās sadarbības
 partnerības stratēģijas, veicinot politikas dialogus un
 izstrādājot kolektīvas pieejas un atbildes uz globāliem
 problēmjautājumiem, piemēram, saistībā ar
 energoapgādes drošību, klimata pārmaiņām un vidi.
 Šī mērķa sasniegšanas apjomu nosaka, analizējot to, cik
 sekmīgi ir veidojusies galveno partnervalstu izpratne par stratēģijas
 „Eiropa 2020” politikas jomām un mērķiem;
 (b)
 uzlabot tirgus pieejamību un
 attīstīt tirdzniecības, ieguldījumu un
 uzņēmējdarbības iespējas Eiropas uzņēmumiem,
 izveidojot ekonomiskās partnerības un veicinot
 uzņēmējdarbības un normatīvo sadarbību. Šī
 mērķa sasniegšanas apjomu nosaka, analizējot ES daļu
 ārējā tirdzniecībā ar galvenajām
 partnervalstīm un tirdzniecību un ieguldījumu plūsmas uz
 partnervalstīm, kuras ir īpaši iekļautas darbībās, programmās
 un pasākumos šīs regulas ietvaros;
 (c)
 uzlabot izpratni par ES, tās
 vispārējo redzamību un lomu uz pasaules skatuves ar
 publiskās diplomātijas, izglītības/akadēmiskās
 sadarbības un informācijas sniegšanas aktivitāšu
 starpniecību, lai popularizētu ES vērtības un intereses.
 Šī mērķa sasniegšanas apjomu nosaka, cita starpā,
 analizējot aptaujas vai novērtējumus.
 2. pants
 Darbības joma
 (1)
 Šī regula ir attiecināma uz
 sadarbību ar visām trešām valstīm, reģioniem un
 teritorijām.
 (2)
 Tomēr vispirms šī regula atbalsta
 sadarbības pasākumus ar attīstītām un
 jaunattīstības valstīm, kurām ir aizvien svarīgāka
 loma starptautiskajā ekonomikā un tirdzniecībā,
 daudzpusējos forumos, globālajā pārvaldībā un
 globāla mēroga problēmjautājumu risināšanā,
 kā arī valstīm, kurās ES ir būtiskas intereses.
 3. pants
 Vispārējie principi
 (1)
 ES vēlas popularizēt, attīstīt
 un konsolidēt brīvības, demokrātijas,
 cilvēktiesību ievērošanas un pamatbrīvību principu un
 tiesiskumu, kas ir tās pamatā, risinot dialogu un veidojot
 sadarbību ar trešām valstīm.
 (2)
 Lai pastiprinātu ES palīdzības
 ietekmi, attiecīgā gadījumā, veidojot sadarbību ar
 partnervalstīm, ir jāizmanto diferencēta un elastīga
 pieeja, lai tiktu ņemts vērā to ekonomiskais, sociālais un
 politiskais konteksts, kā arī ES īpašās intereses,
 politikas prioritātes un stratēģijas.
 (3)
 ES un dalībvalstīm to
 attiecīgajās kompetences jomās ir jāveicina
 daudzpusēja pieeja globāliem problēmjautājumiem un
 sadarbība ar starptautiskām vai reģionālām
 organizācijām un struktūrām, tostarp starptautiskām
 finanšu iestādēm, Apvienoto Nāciju Organizācijas
 aģentūrām, fondiem un programmām, ESAO un Divdesmit valstu
 finanšu ministru un centrālās bankas pārvaldītāju
 grupu (G 20) un citiem divpusējiem līdzekļu devējiem.
 (4)
 Īstenojot šo regulu, ES mērķim ir
 jābūt nodrošināt saskaņu un atbilstību ar citām
 ārējās darbības jomām, jo īpaši
 Attīstības sadarbības instrumentu jaunattīstības
 valstīm, un citām attiecīgajām ES politikām,
 formulējot politiku, stratēģisko plānošanu un
 īstenošanas pasākumus.
 (5)
 Šīs regulas ietvaros finansēto
 pasākumu pamatā attiecīgā gadījumā ir
 jābūt sadarbības politikām, kas noteiktas instrumentos,
 piemēram, nolīgumos, deklarācijās un rīcības
 plānos starp ES un attiecīgajām trešām valstīm un
 reģioniem, kā arī tiem ir jābūt saistītiem ar Eiropas
 īpašās intereses jomām, politikas prioritātēm un
 stratēģijām.
 (6)
 ES atbalstu šīs regulas ietvaros īsteno
 saskaņā ar Kopējo īstenošanas regulu.
 4. pants
 Sadarbības jomas
 Detalizēts sadarbības jomu,
 kurās saskaņā ar šo regulu ir sniedzams atbalsts, saraksts ir
 sniegts pielikumā. Komisija ir pilnvarota pieņemt deleģētus
 aktus saskaņā ar 7. pantu, lai grozītu vai papildinātu
 minēto pielikumu.
 5. pants
 Plānošana un indikatīva līdzekļu piešķiršana
 (1)
 Komisija pieņem daudzgadu
 indikatīvās programmas saskaņā ar Kopējās
 īstenošanas regulas 15. panta 3. punktā minēto
 izskatīšanas procedūru. Šī procedūra ir piemērojama
 arī būtiskai pārskatīšanai, kuras rezultātā tiek
 veiktas ievērojamas izmaiņas stratēģijā vai tās
 plānošanā.
 (2)
 Daudzgadu indikatīvajās programmās
 nosaka ES stratēģiskās un/vai abpusējās intereses un
 prioritātes, īpašos mērķus un paredzamos rezultātus.
 Attiecībā uz valstīm vai reģioniem, kuriem ir izveidots
 kopīgs pamatdokuments, ar ko nosaka visaptverošu ES stratēģiju,
 šī dokumenta pamatā ir jābūt daudzgadu
 indikatīvajām programmām.
 (3)
 Daudzgadu indikatīvajās programmās
 nosaka arī prioritārās jomas, kuras ir izvēlētas
 kā ES finansējuma saņēmējas, un izklāsta
 līdzekļu indikatīvu finanšu piešķiršanu gan kopumā,
 gan atbilstoši prioritārajai jomai un partnervalstij vai partnervalstu
 grupai attiecīgajā laika periodā, tostarp dalību
 globālās iniciatīvās; attiecīgā gadījumā
 šīs summas var izteikt kā diapazonu.
 (4)
 Daudzgadu indikatīvās programmas
 nepieciešamības gadījumā pielāgo, ņemot vērā
 atsauces dokumenta, kas ir to pamatā, starpposma vai ad hoc
 pārskatus.
 (5)
 Daudzgadu indikatīvajās programmās
 var izveidot rezervi nepiešķirtiem līdzekļiem. Lēmumu par
 šo līdzekļu piešķiršanu pieņem saskaņā ar
 Kopējo īstenošanas regulu.
 (6)
 Šā panta 1. punktā minēto
 pārskatīšanas procedūru nepiemēro nebūtiskām
 izmaiņām daudzgadu indikatīvajās programmās,
 tehniskām korekcijām, līdzekļu pārdalei paredzamā
 sadalījuma ietvaros katrai prioritārajai jomai vai
 sākotnējā vispārējā sadalījuma lieluma
 palielināšanai vai samazināšanai par mazāk nekā 20 %,
 ja šīs izmaiņas neietekmē prioritārās jomas un
 mērķus, kas noteikti daudzgadu indikatīvajās programmās.
 Eiropas Parlamentu un Padomi informē par šīm izmaiņām viena
 mēneša laikā.
 (7)
 Kopējās īstenošanas regulas
 15. panta 4. punktā minēto procedūru var piemērot
 izmaiņu veikšanai daudzgadu indikatīvajās programmās, ja ir
 nepieciešama ātra ES atbilde.
 6. pants
 Komiteja
 Komisijai palīdz Partnerības
 instrumenta komiteja. Šī komiteja ir komiteja Regulas (ES)
 Nr. 182/2011 nozīmē.
 7. pants
 Deleģēšanas īstenošana
 (1)
 Šīs regulas 4. pantā minēto
 pilnvaru deleģēšanu īsteno regulas spēkā esības
 laikā.
 (2)
 Eiropas Parlaments vai Padome jebkurā
 brīdī var atsaukt pilnvaru deleģējumu. Ar lēmumu par
 atsaukšanu izbeidz tajā norādīto pilnvaru deleģējumu.
 Lēmums stājas spēkā nākamajā dienā pēc
 tā publicēšanas Eiropas Savienības Oficiālajā
 Vēstnesī vai vēlākā dienā, kas tajā
 norādīta. Tas neskar jau spēkā esošo deleģēto
 aktu likumību.
 (3)
 Tiklīdz Komisija ir pieņēmusi
 deleģēto aktu, tā vienlaikus to paziņo Eiropas Parlamentam
 un Padomei.
 (4)
 Pieņemts deleģētais akts stājas
 spēkā tikai tad, ja divu mēnešu laikā pēc tā
 paziņošanas Eiropas Parlamentam un Padomei ne Eiropas Parlaments, ne
 Padome nav izteikuši iebildumus vai ja līdz minētā laikposma
 beigām gan Eiropas Parlaments, gan Padome ir informējuši Komisiju, ka
 tie iebildumus neizteiks. Pēc Eiropas Parlamenta vai Padomes
 iniciatīvas šo laikposmu pagarina par diviem mēnešiem.
 8. pants
 Finanšu atsauces summa
 1. Finanšu atsauces summa
 šīs regulas īstenošanai laika posmā no 2014. līdz
 2020. gadam ir EUR 1 131 000 000. Lēmumu par gada
 apropriācijām budžeta iestāde pieņem kā daļu no
 ikgadējās budžeta procedūras, ievērojot Daudzgadu finanšu
 shēmā noteiktos ierobežojumus.
 2. Kā noteikts „Erasmus
 visiem” regulas 13. panta 2. punktā, lai veicinātu
 augstākās izglītības starptautisko dimensiju, no
 dažādiem ārējo darbību instrumentiem (Attīstības
 sadarbības instrumenta, Eiropas kaimiņattiecību instrumenta,
 Pirmspievienošanās palīdzības instrumenta, Partnerības
 instrumenta un Eiropas Attīstības fonda) tiks piešķirti aptuveni
 EUR 1 812 100 000 mācību mobilitātes
 darbībām uz un no valstīm ārpus ES, kā arī sadarbībai
 un politiskajam dialogam ar šo valstu
 iestādēm/institūcijām/organizācijām. Šo fondu
 izmantošanai piemēros „Erasmus visiem” regulas noteikumus.
 Finansējumu nodrošinās, izmantojot divas
 daudzgadu programmas, kas attiecīgi aptver tikai pirmos četrus gadus
 un pārējos trīs gadus. Finansējums tiks atspoguļots šo
 instrumentu indikatīvajā daudzgadu plānošanā
 atbilstīgi attiecīgo valstu identificētajām
 vajadzībām un prioritātēm. Ja iestājas nopietni
 neparedzēti apstākļi vai tiek veiktas būtiskas politikas
 izmaiņas, atvēlēto finansējumu var pārskatīt
 atbilstīgi Eiropas Savienības ārējām
 prioritātēm.
 9. pants
 Eiropas Ārējās darbības dienests
 Šī regula ir piemērojama
 saskaņā ar Padomes Lēmumu 2010/427/ES, ar ko nosaka Eiropas
 Ārējās darbības dienesta organizatorisko struktūru un
 darbību.
 10. pants
 Stāšanās spēkā
 1.
 Šī regula stājas spēkā
 trešajā dienā pēc tās publicēšanas Eiropas
 Savienības Oficiālajā Vēstnesī. Šo regulu
 piemēro no 2014. gada 1. janvāra.
 2.
 Šī regula uzliek saistības kopumā un
 ir tieši piemērojama visās dalībvalstīs.
 Briselē,
 Eiropas Parlamenta vārdā – Padomes
 vārdā –
 priekšsēdētājs priekšsēdētājs
 PIELIKUMS
 DETALIZĒTS
 SADARBĪBAS JOMU SARAKSTS PARTNERĪBAS INSTRUMENTA IETVAROS
 Lai atbalstītu 1. pantā
 paredzētos mērķus ES palīdzība, cita starpā, var
 ietvert šādas sadarbības jomas:
 (a) atbalsts konkrētām iniciatīvām, tostarp
 izpētes darbam, pētījumiem, eksperimentālām
 shēmām vai kopīgiem projektiem, kuru mērķis ir
 efektīvi un elastīgi reaģēt uz sadarbības
 mērķiem, kas izriet no ES attiecībām ar
 attiecīgajām trešām valstīm;
 (b) sadarbības, partnerību un
 kopīgu uzņēmumu izveides veicināšana starp ekonomikas,
 sociālās jomas, kultūras, valdības un zinātnes
 aprindās iesaistītajām personām Savienībā un
 trešās valstīs;
 (c) tirdzniecības attiecību un
 tirdzniecības integrācijas procesu, tostarp tirdzniecības starp
 dienvidu valstīm, atvieglošana (un atbalsts), atbalsts ES ieguldījumu
 plūsmām un ekonomiskajām partnerībām, tostarp
 īpašas uzmanības pievēršana maziem un vidējiem
 uzņēmumiem;
 (d) politiku un nozaru dialogu veicināšana,
 iesaistot tajos ar politiku, ekonomiku, reglamentēšanu, vidi,
 sabiedrību, pētniecību un kultūru saistītas personas,
 kas ir saistītas vai nav saistītas ar ES, un nevalstiskās
 organizācijas;
 (e) informācijas sniegšanas aktivitāšu,
 intelektuālās apmaiņas un starpkultūru dialogu
 veicināšana;
 (f) ES vai abpusējas intereses
 iniciatīvu un rīcību veicināšana tādās jomās
 kā klimata pārmaiņas, vides jautājumi, tostarp
 bioloģiskā daudzveidība, resursu efektivitāte, izejvielas,
 enerģētika, transports, zinātne, pētniecība un
 inovācijas, nodarbinātība un sociālā politika,
 ilgtspējīga attīstība, tostarp pienācīgas
 darbavietas un kopīgas sociālās atbildības
 popularizēšana, tirdzniecība starp dienvidu valstīm un
 sadarbība, izglītība, kultūra, tūrisms,
 informācijas un komunikācijas tehnoloģijas, veselība,
 tieslietas, muita, nodokļu sistēma, finanšu, statistikas un jebkuri
 citi jautājumi, kas saistīti ar ES konkrētajām
 interesēm vai ES un trešo valstu abpusējām interesēm;
 (g) informētības un izpratnes
 par ES un tās atpazīstamības uzlabošana trešās
 valstīs.
 TIESĪBU AKTA FINANŠU
 PĀRSKATS ATTIECĪBĀ UZ PRIEKŠLIKUMIEM
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas
 nosaukums
 1.2. Attiecīgās
 politikas jomas ABM/ABB struktūrā
 1.3. Priekšlikuma/iniciatīvas
 būtība
 1.4. Mērķi(s)
 1.5. Priekšlikuma/iniciatīvas
 pamatojums
 1.6. Ilgums
 un finansiālā ietekme
 1.7. Paredzētie
 pārvaldības veidi
 2. PĀRVALDĪBAS PASĀKUMI
 2.1. Uzraudzības
 un ziņošanas noteikumi
 2.2. Pārvaldības
 un kontroles sistēma
 2.3. Krāpšanas
 un pārkāpumu apkarošanas pasākumi
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 3.2. Paredzamā
 ietekme uz izdevumiem
 3.2.1. Paredzamās
 ietekmes uz izdevumiem kopsavilkums
 3.2.2. Paredzamā
 ietekme uz darbības apropriācijām
 3.2.3. Paredzamā
 ietekme uz administratīvajām apropriācijām
 3.2.4. Saderība ar
 kārtējo daudzgadu finanšu shēmu
 3.2.5. Trešo personu
 dalība finansējumā
 3.3. Paredzamā ietekme uz
 ieņēmumiem
 TIESĪBU
 AKTA FINANŠU PĀRSKATS ATTIECĪBĀ UZ PRIEKŠLIKUMIEM
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas
 nosaukums
 Priekšlikums Eiropas Parlamenta un Padomes Regulai (EK) Nr. ..., ar
 ko izveido Partnerības
 instrumentu sadarbībai ar trešām
 valstīm
 1.2. Attiecīgās
 politikas jomas ABM/ABB struktūrā[10]
 19. virsraksts: Ārējās
 attiecības
 Aktivitāte 19 05: Attiecības un
 sadarbība ar industrializētām trešām valstīm.
 Šīs
 budžeta sadaļas 19 05 virsraksts sakrīt ar finanšu instrumentu
 2007.-2013. gadam pašreizējo struktūru. Ir ierosināts
 saglabāt aktivitātes numerāciju 19 05, bet veikt šādas
 izmaiņas sadaļas virsrakstā laika posmam no 2014. līdz
 2020. gadam:
 19 05 : Sadarbība ar
 trešām valstīm Partnerības instrumenta ietvaros
 1.3. Priekšlikuma/iniciatīvas
 būtība
 x Priekšlikums/iniciatīva
 attiecas uz jaunu darbību
 ̈ Priekšlikums/iniciatīva
 attiecas uz jaunu darbību, pamatojoties uz izmēģinājuma
 projektu/sagatavošanas darbību[11]
 ̈ Priekšlikums/iniciatīva
 attiecas uz esošas darbības pagarināšanu
 ̈ Priekšlikums/iniciatīva
 attiecas uz darbību, kas pārveidota jaunā darbībā
 1.4. Mērķi
 1.4.1. Komisijas daudzgadu
 stratēģiskie mērķi, kurus ir plānots sasniegt ar
 priekšlikumu/iniciatīvu
 Šī
 finansēšanas instrumenta mērķis ir atbalstīt šādu
 stratēģisko mērķi, kas noteikts Komisijas 2011. gada
 29. jūnija paziņojumā „Budžets stratēģijai
 „Eiropa 2020” – II daļa” (COM/2011/500 – Budžets
 stratēģijai „Eiropa 2020” – II daļa. Faktu lapas
 „Ārējā darbība”, 42. lpp.):
 „ES politikas
 virzienu plānošana, lai atbalstītu tādu galveno
 globālo problēmu risināšanu kā klimata pārmaiņu
 apkarošana, bioloģiskās daudzveidības zuduma novēršana un
 globālo sabiedrisko labumu un resursu aizsardzība, jāstiprina
 turpmāk. Komisija ierosina
 izstrādāt proaktīvu darba kārtību ES un
 savstarpējām interesēm ar trešām valstīm, īpašu
 uzmanību pievēršot stratēģiskiem partneriem.”
 1.4.2. Konkrētie mērķi
 un attiecīgās ABM/ABB darbības
 Aktivitātes 19 05 ietvaros būs sasniedzami
 trīs īpaši mērķi:
 1) īstenot stratēģijas „Eiropa 2020”
 starptautisko dimensiju, atbalstot ES divpusējās,
 reģionālās un starpreģionālās sadarbības
 partnerības stratēģijas, veicinot politikas dialogus un
 izstrādājot kolektīvas pieejas un atbildes uz globāliem
 problēmjautājumiem;
 2)
 uzlabot tirgus pieejamību un attīstīt tirdzniecības,
 ieguldījumu un uzņēmējdarbības iespējas Eiropas
 uzņēmumiem, izveidojot ekonomiskās partnerības un veicinot
 sadarbību uzņēmējdarbības un normatīvajā
 jomā;
 3)
 uzlabot izpratni par ES, tās vispārējo redzamību un lomu uz
 pasaules skatuves ar sabiedriskās diplomātijas,
 izglītības/akadēmiskās sadarbības un informācijas
 sniegšanas aktivitāšu starpniecību, lai popularizētu ES
 vērtības un intereses.
 Attiecīgā(s) ABM/ABB aktivitāte(s)
 Aktivitātes 19 05 „jaunais
 nosaukums” būs šāds: Sadarbība ar trešām valstīm
 Partnerības instrumenta ietvaros
 1.4.3. Paredzamie rezultāti un
 ietekme
 Novatorisks Partnerības instruments ļautu
 ES īstenot tās politiku visā pasaulē.
 Ietekme uz ES ekonomiku un ES ekonomiskajiem dialogiem ar
 partnervalstīm
 Jauna Partnerības instrumenta īstenošana
 nodrošinātu ES vēl vienu iespēju popularizēt tās
 uzņēmumus (jo īpaši MVU) un produktus. Tas radītu
 finansiālu iespēju atbalstīt ES
 uzņēmējdarbību trešās valstīs, nodrošinot stimulu
 ES konkurētspējai un novatorismam tādā veidā, kas
 arī turpmāk papildinātu Konkurētspējas un MVU
 programmas un „Horizon 2020” (izpēte un inovācijas)
 ietvaros finansētās darbības un atbalstītu ES starptautisko
 tirdzniecību un ieguldījumus, kas savukārt atvieglotu ārvalstu
 ieguldījumus ES. Ir iespējams pievērsties daudzām
 sadarbības jomām, tostarp klimata pārmaiņām, videi,
 tehnisko noteikumu tuvināšanai un standartizācijai, kopīgai
 sociālajai atbildībai, intelektuālā īpašuma
 tiesībām, personas datu aizsardzībai, paraugpraksei ekonomikas,
 tirdzniecības, nodokļu un finanšu jautājumos, tirdzniecībai
 starp dienvidu valstīm un sadarbībai. Tādējādi
 varētu tikt stiprināta ES ekonomiskā drošība un,
 iespējams, radītas jaunas darbavietas, kas galu galā
 veicinātu ekonomisko izaugsmi.
 Šis instruments varētu uzlabot ES
 tirdzniecības attiecības ar partnervalstīm, pozitīvi
 ietekmējot ES maksājumu bilanci, ekonomiskās un
 tirdzniecības attiecības ar pārējo pasauli, vienlaikus ievērojot
 tirgus pieejamības/atvērta tirgus principus. Tādējādi tas
 arī veicinātu protekcionisma riska samazināšanu, kā
 arī atbalstītu starptautisko konkurētspēju un
 globalizācijas procesu, vienlaikus nodrošinot, ka visas valstis ir
 ieguvējas atbilstoši stratēģijas „Eiropa 2020” principiem.
 Jaunais Partnerības instruments arī
 nodrošinātu atbalstu ES konkurētspējai ar
 mērķtiecīgas cilvēkresursu attīstības
 starpniecību: augsti kvalificētu iedzīvotāju
 pieejamība un to spēja ieviest jauninājumus un veicināt
 zinātnes un tehnoloģiju attīstību ir priekšnosacījums
 ekonomikas uzplaukumam.
 Ekonomiskā ietekme uz partnervalstīm
 Jaunais instruments varētu veicināt
 pārdomāti izstrādātas ekonomiskās sadarbības
 formas starp ES un partnervalstīm. Šajā saistībā ES tiktu
 dota iespēja nodrošināt, ka politikas programmas izstrādē
 un īstenošanā ir pienācīgi ņemtas vērā
 vides, ilgtspējīgas enerģētikas, sociālās,
 nodarbinātības un citas labklājības vērtības.
 Arī lielāki ES uzņēmumu
 ieguldījumi veicinātu ekonomisko izaugsmi
 uzņēmējā valstī. Darbības, kuru mērķis
 ir veicināt kopējo sociālo atbildību, uzlabos
 sociālos, darba un vides noteikumus un īstenošanu partnervalstī.
 Nodrošinot tehnisko palīdzību, instruments
 varētu norādīt uz ilgtspējīgām izaugsmes finanšu
 konsolidācijas iespējām, tādējādi palīdzot
 valstīm iegūt kontroli pār to norēķiniem. Tas
 varētu arī atbalstīt iniciatīvas, kuru mērķis ir
 uzlabot administratīvo efektivitāti, darbinieku naudas pārvedumu
 produktīvu izmantošanu un veicināt jaunus ieguldījumus un
 tehnoloģiju nodošanu infrastruktūras attīstības valsts
 industrializācijas programmās, lai veicinātu resursu efektivitāti
 un ilgtspēju, tostarp enerģijas ražošanā un izmantošanā.
 Ietekme uz ekonomikas pārvaldību
 Ir paredzēts, ka Partnerības instrumentam
 būs ietekme arī uz ekonomikas pārvaldību. Krīzes
 rezultātā ir gūtas smagas mācības par tirgu
 ierobežojumiem. Tā ir mudinājusi pārskatīt valdības
 lomu, līdzsvaru starp valsti un tirgu un meklēt jaunus veidus,
 kā rosināt pilsoņu uzticēšanos gan valstij, gan tirgum.
 Krīze parādīja, ka sabiedriskā
 politika ir nozīmīgs valsts ekonomikas enkurs nemierīgas
 ekonomiskās situācijas laikā, kad valdības apturēja
 finanšu tirgus brīvo kritienu un nepieļāva finanšu katastrofu.
 Tomēr izrietošais finanšu spiediens daudzās valstīs
 palielināja nepieciešamību samazināt valsts izdevumus, kas
 daudzos gadījumos nozīmē valsts racionalizēšanu. Tā
 rezultātā ir nepieciešams no jauna izvērtēt valdības
 iejaukšanās lomu, lai panāktu labāku un efektīvāku
 pārvaldību, drošas iestādes un efektīvus noteikumus un
 procedūras.
 Vēl viens svarīgs pārvaldības
 jautājums ir saistīts ar korupcijas novēršanu,
 pārredzamību un integritāti. Jauno instrumentu
 varētu izmantot, lai uzlabotu korupcijas novēršanas rīkus un
 pastiprinātu to īstenošanu. Jaunās iniciatīvas varētu
 uzlabot korupcijas novēršanas un pārredzamības darbību
 koordinēšanu visā pasaulē, kā arī atbilstību
 attiecīgajām starptautiskajām konvencijām, „paraugpraksei”
 un vadlīnijām.
 Visbeidzot stratēģisko partneru
 pilnvērtīgas iesaistīšanas veicināšanai globālās
 vides politikas veidošanā un pārvaldībā, jo īpaši
 attiecībā uz daudzpusējiem vides nolīgumiem, būs
 ļoti liela nozīme ilgtspējīgu ekonomisko pārmaiņu
 veicināšanā.
 Sociālā ietekme uz ES ekonomiku
 ES ir apņēmusies pievērsties
 savstarpēji saistītiem sociālās politikas virzieniem un
 noteikt stratēģiskus virzienus, kas attiecas ne tikai uz izaugsmi.
 Tādējādi varētu tikt uzlabota ekonomiskā
 sadarbība ar partnervalstīm, stiprinātas valsts un
 starptautiskās normatīvās sistēmas un veicināta
 uzlabota valsts, reģionālā vai globālā ekonomikas
 pārvaldība. Šīm stratēģijām un pieejām
 varētu būt pozitīva ietekme uz ES nodarbinātības un
 sociālās politikas virzieniem, piemēram, ES sociālās
 aizsardzības labklājības modeli, videi draudzīgāku
 darbavietu radīšanu, sociālo programmu „ES 2020” u.c.
 Pieaugošā konkurence no jaunietekmes ekonomikas valstu puses arī
 varētu pildīt stratēģiska stimula funkciju, lai Eiropa
 piešķirtu vairāk līdzekļu apmācībai un
 pārkvalificēšanai, uzlabotu apmācību un izpētes
 kvalitāti un īstenotu reformas vietējās
 labklājības sistēmās.
 Sociālā ietekme uz partnervalstīm
 Saskaņojot ES un ES dalībvalstu
 finansēšanas instrumentus un atbalstot kopīgas darbības ar
 citiem divpusējiem un daudzpusējiem līdzekļu devējiem,
 jaunajam instrumentam varētu būt būtiska ietekme uz jaunietekmes
 valstu sociālo struktūru. Tas varētu atbalstīt labklājības
 sistēmu reformas, valsts nodarbinātības politikas, valsts
 apmācības un prasmju uzlabošanas politikas, izglītību,
 pētniecības un inovāciju veidošanu un programmas, kā
 arī stiprināt valsts drošības „tīklus”. Tas sniegtu
 būtisku ieguldījumu videi ļoti draudzīgu darbavietu
 radīšanā, ienākumu uz vienu iedzīvotāju
 palielināšanā un efektīvās sociālās
 kohēzijas un nabadzības mazināšanas stratēģijās
 valsts līmenī. Šajā saistībā tas veicinātu
 sekmīgu ANO Starptautiskās darba organizācijas un
 G 8/G 20 virzītās starptautiskās sociālās
 programmas īstenošanu.
 Vides ietekme uz ES un partnervalstīm
 Turpmākajos gados dažas no jaunā
 instrumenta nozīmīgākajām stratēģiskajām
 prioritātēm būs videi draudzīgas izaugsmes realizēšana
 praksē, stratēģijas īstenošana un partnervalstu
 atbalstīšana attiecībā uz to politikām, kuru pamatā ir
 tiekšanās pēc ekoloģiskākas izaugsmes.
 Jaunā instrumenta ietvaros izveidoto ES
 partnerību mērķis būs iedrošināt un atbalstīt
 izaugsmi un ilgtermiņa vides ilgtspējīgumu. Šajā
 saistībā ir paredzams, ka jaunajam instrumentam būs būtiska
 loma atbalsta sniegšanā gan ES, gan partnervalstu vides un ar klimata
 pārmaiņām saistību rīcību un politikas dialogu
 ziņā.
 Minētais instruments varētu atbalstīt
 uzņēmējdarbības modeli, kura pamatā ir zema oglekļa
 emisija, nodrošinot stimulu Eiropas privātajam sektoram. Balstoties uz COP-16
 Apvienoto Nāciju Organizācijas Konferences par klimata
 pārmaiņām, kas norisinājās Kankunā,
 sekmīgajiem rezultātiem, to varētu izmantot, lai
 palīdzētu izstrādāt efektīvu un izdevīgu politiku
 ES uzņēmējdarbības jomā videi draudzīgu mērķu
 sasniegšanai partnervalstīs. Vēl tas palīdzētu
 partnervalstu ekonomikām pilnvērtīgi izmantot inovāciju
 labumus vides, ekoloģijas un energoefektivitātes jomā.
 Instruments pieļautu sadarbību, lai uzlabotu
 izpratni par bioloģiskās daudzveidības zuduma un
 ekosistēmas sagraušanas ekonomiskajām un sociālajām
 izmaksām globālas nozīmes valstīs.
 1.4.4. Rezultāti un ietekmes
 rādītāji
 Trīs konkrētie mērķi tiks
 uzraudzīti ar šādu trīs rādītāju
 starpniecību:
 1)
 analīze, cik sekmīgi ir veidojusies galveno stratēģisko
 partnervalstu izpratne par stratēģijas „Eiropa 2020”
 politikām un mērķiem un to ietekme uz politikas izstrādi
 šajās valstīs;
 2) ES
 daļa ārējā tirdzniecībā ar galvenajām
 partnervalstīm, kā arī tirdzniecību un ieguldījumu
 plūsmas uz partnervalstīm, kuras ir īpaši iekļautas
 darbībās, programmās un pasākumos šīs regulas
 ietvaros;
 3) labāka
 ES izpratne un savstarpējā sapratne galvenajās
 stratēģiskajās partnervalstīs, kas parādīta, cita
 starpā, ar aptauju un/vai novērtējumu starpniecību.
 1.5. Priekšlikuma/iniciatīvas
 pamatojums
 1.5.1. Īstermiņa vai
 ilgtermiņa vajadzības
 Skat.
 tiesību akta priekšlikuma paskaidrojuma rakstu un ietekmes
 novērtējumu:
 Ierosinātā
 Partnerības instrumenta mērķis ir novērst ierobežojumu
 attiecībā uz ES spēju starptautiski iesaistīties
 visefektīvākajā veidā. Tas ļautu ES īstenot
 programmas ne tikai saistībā ar attīstības sadarbību
 ar jaunajām lielvarām, bet arī aizstāvēt ES
 pamatprogrammu sarunās ar jebkuru citu partnervalsti, ja rodas tāda
 nepieciešamība. Ierosinātā Partnerības instrumenta
 galvenās iezīmes salīdzinājumā ar iepriekšējo
 instrumentu par sadarbību ar industrializētām valstīm ir
 šādas:
 Ģeogrāfiskais
 pārklājums: globāls mērogs,
 īpašu uzmanību pievēršot stratēģiskajiem partneriem
 (industrializētas valstis, jaunietekmes ekonomikas valstis, Krievija).
 Mērķis: īpašas uzmanības pievēršana ES interešu un
 stratēģijas „Eiropa 2020” virzīšanai, efektīvi un
 elastīgi reaģējot uz sadarbības mērķiem, kas
 izriet no ES divpusējām/reģionālajām
 attiecībām ar partnervalstīm, un risinot globālus
 problēmjautājumus.
 Prioritārās
 jomas: stratēģijas „Eiropa 2020”
 starptautiskā dimensija, politikas dialogi, globālie
 problēmjautājumi, sadarbība uzņēmējdarbības
 un normatīvajā jomā, divpusēja/trīspusēja/reģionālā
 sadarbība, publiskā diplomātija,
 izglītības/akadēmiskā sadarbība un informācijas
 sniegšana.
 Plānošana: OAP prasības nav saistošas, daudzgadu programmas ilgtermiņu
 ieguldījumiem, neplānojami noteikumi ātrai reaģēšanai
 uz izmaiņām vidē un ad hoc darbības.
 1.5.2. ES iesaistīšanās
 pievienotā vērtība
 ES ir noslēgusi daudzus
 starptautiskus nolīgumus ar partnervalstīm visā pasaulē,
 kuru noslēgšana katrai dalībvalstij atsevišķi nebūtu
 iespējama un saskaņā ar kuriem tām visām ir dota iespēja
 ietekmēt situāciju gandrīz jebkurā starptautisko
 attiecību jomā. Ņemot
 vērā, ka 27 dalībvalstis rīkojas kopēju politiku un
 stratēģiju ietvaros, ES ir kritiskais svars, lai reaģētu uz
 globāliem problēmjautājumiem. ES
 kā globālā dalībnieka rīcībā ir
 ticamība un neitralitāte, kas nav pieejama dalībvalstīm
 atsevišķi. Vēl ES ir unikāla
 iespēja popularizēt ES normas un pārveidot tās par
 globāliem standartiem ar starptautiskās sadarbības
 starpniecību.
 Ierosinātajam Partnerības instrumentam
 būs lielāka pievienotā vērtība nekā šobrīd,
 jo tajā ir ietverta stratēģija „Eiropa 2020”, balstoties uz
 sadarbību, kas vērsta uz videi draudzīgu izaugsmi, liekot
 lielāku uzsvaru uz ES interesēm sadarbībā ar topošajām
 un industrializētajām valstīm un vairāk uzmanības
 pievēršot uzņēmējdarbības, ieguldījumu,
 tirdzniecības, izpētes un inovāciju klimata uzlabošanai. Tā ietvaros ir jāizstrādā
 proaktīva abpusējo interešu darba kārtība ar
 partnervalstīm, īpašu uzmanību pievēršot ES
 stratēģiskajiem partneriem.
 Jaunajā Partnerības instrumentā tiks sekmīgāk
 ievērotas ES saistības ar trešām valstīm, ar kurām ir
 noslēgts partnerības un sadarbības līgums/pamatlīgums. Tādējādi tiks uzlabota ES
 ārpolitikas ticamība un saskaņa, izveidojot saikni starp
 tās vērtību un interešu popularizēšanu un
 konkrētām sadarbības aktivitātēm. Nolīgumu ietvaros Partnerības instruments
 varētu pildīt arī katalizatora funkciju attiecībā uz
 kopīgiem ES un dalībvalstu projektiem, jo ES un
 dalībvalstīm ir saistoši šo nolīgumu noteikumi. Visbeidzot tas atbalstīs ES
 reģionālo un divpusējo politiku, kā arī ES
 saistības attiecībā uz reģionālās un
 starptautiskās sadarbības procesiem.
 1.5.3. Līdzīgas
 līdzšinējās pieredzes rezultātā gūtās
 atziņas
 2009. gadā
 tika veikts Ārējām darbībām paredzētā
 finanšu instrumenta starpposma pārskats (MTR)
 (COM/2009/196), un tajā tika secināts, ka Attīstības
 sadarbības instrumenta (ASI) ierobežotā darbības joma kavē
 tādu darbību finansēšanu, kuras nav orientētas uz
 partneriem, piemēram, oficiālā attīstības
 palīdzība (OAP), bet ir abpusēji izdevīgas globalizācijas
 kontekstā. Attīstības sadarbības instruments (ASI) netika
 uzskatīts par piemērotu risinājumu problēmai, jo tā
 galvenais mērķis ir veicināt jaunattīstības valstu
 ekonomisko attīstību un labklājību, jo īpaši
 nabadzības izskaušanu partnervalstīs un reģionos
 ilgtspējīgas attīstības kontekstā, tostarp sasniegt
 Tūkstošgades attīstības mērķus. Šis ierobežojums
 ietekmēja pasaules dinamiskākos reģionus (piemēram,
 Latīņameriku, Āziju, Dienvidāfriku), un ES palika bez
 finanšu instrumenta, ar ko varētu atbalstīt ar globalizāciju
 saistītu starptautisko attiecību attīstību, jo īpaši
 attiecībā uz jaunietekmes ekonomikas valstīm. Šim nolūkam
 budžeta lēmējinstitūcija izveidoja sagatavošanās
 darbības Latīņamerikā un Āzijā, lai uz laiku
 aizpildītu nepilnības likumdošanā. Eiropas Komisija 2009. gada
 aprīlī ierosināja turpinājuma dokumentu (COM/2009/197), lai
 pieļautu pasākumu finansēšanu valstīs, uz kurām
 attiecas ASI regula, un paplašinātu pašreizējā
 Industrializētām valstīm paredzētā instrumenta (ICI)
 ģeogrāfisko darbības jomu, attiecinot to uz
 jaunattīstības valstīm (tostarp jaunietekmes ekonomikas
 valstīm), proti, Āziju, Latīņameriku, Irānu,
 Irāku, Jemenu un Dienvidāfriku.
 Vēl Starpposma pārskatā (MTR)
 tika atzīts, ka ICI, kas ir šī priekšlikuma par jaunu
 instrumentu pamatā, ir nodrošinājis elastīgu bāzi
 sadarbības attīstīšanai ar plašāku industrializēto
 teritoriju un teritoriju ar augstu ienākumu līmeni skaitu, lai gan
 finanšu iespējas bija diezgan ierobežotas.
 Papildus Starpposma pārskatam iepriekšējos
 gados ir veikti vadošo programmu novērtējumi, kuras bija
 finansētas ICI instrumenta „ES eksporta veicināšanas programma
 Japānai un Korejas Republikai” (ES paviljonu finansēšana
 tirdzniecības izstādēs) un ES centru (augstskolu konsorciji, kas
 piedāvā „ES studiju” moduļus un izplata svarīgāko
 informāciju par ES ļoti plašam iedzīvotāju lokam) ietvaros,
 un tie bija ļoti pozitīvi.
 2010. gadā veiktā
 novērtējuma par Uzņēmuma vadošo darbinieku
 apmācību programmu (ETP) (valodas un apmācību
 programmas vadītājiem) rezultāti[12]
 liecina, ka ETP piedāvā unikālu iespēju programmas
 struktūras (Japānas un Korejas uzņēmējdarbības
 kultūras pārzināšana ir nenovērtējami rīki) un
 mērķa auditorijas (programmu novērtē gan lielie, gan mazie
 un vidējie uzņēmumi) ziņā. Tas piedāvā
 iespēju potenciālajiem dalībniekiem no dalībvalstīm,
 kurās nav līdzīgu iniciatīvu. Turklāt
 tādējādi tiek nodrošināta laba ES pamanāmība. ETP
 ir bijusi pozitīva ietekme uz ES uzņēmumiem, kas ir
 apņēmušies uzsākt/attīstīt
 uzņēmējdarbību Japānā un Korejā,
 palīdzot ES uzņēmumam piekļūt Japānas/Korejas
 tirgum, nodrošinot ilgstošu, nevis īstermiņa vai pagaidu ietekmi uz
 ES uzņēmumu uzņēmējdarbību un paplašinot ES
 uzņēmumu iespējas citās Āzijas valstīs.
 2010. gadā
 veiktā ES centru (kas specializējas sabiedriskās
 diplomātijas jomā) iniciatīvas novērtējuma[13]
 rezultāti liecina, ka „centri pievieno reālu vērtību un
 Komisija ļoti daudz iegūst no iniciatīvas. Centru veiktā
 darba apjoms vairāk nekā pietiekami kompensē izmaksas, kuras
 Komisijai rodas programmas īstenošanas rezultātā.” Programma ir
 nostabilizējusies valstīs, kas pirmās pievienojās šai
 iniciatīvai (ASV un Kanāda), un tā gūst lielus
 panākumus Austrālijā un Jaunzēlandē. ES
 finansējums var pildīt sagatavošanas līdzekļu funkciju,
 galvenokārt piesaistot citus finansējuma avotus iniciatīvai, lai
 nodrošinātu tās ilgtermiņa ilgtspēju.
 1.5.4. Saderība un
 iespējamā sinerģija ar citiem attiecīgajiem instrumentiem
 Lisabonas
 līgumā ir izklāstīti kopējie principi un
 mērķi un noteikta jauna Eiropas ārējās darbības
 (jo īpaši EĀDD) struktūra, paaugstinot cerības
 ārējās darbības jomā gan ES teritorijā, gan
 partneru cerības valsts un reģionālā līmenī,
 tostarp daudzpusējā kontekstā. Partnerības instruments būs
 neatņemama ārējās darbības finanšu instrumentu
 vispārējās arhitektūras sastāvdaļa, un tā pamatā
 būs četras sadaļas: uz politiku balstīta sadaļa, kuras
 galvenais mērķis būs sadarbība ar partnervalstīm
 divpusējā, reģionālā un starptautiskā
 līmenī, kā arī sadaļas attiecībā uz
 pārnozaru prioritāšu un vērtību – cilvēktiesības
 un demokrātija, humānā palīdzība un civilā
 aizsardzība un krīžu pārvaldība un novēršana –
 attīstību. PI ietilpst pirmajā sadaļā, t.i.,
 sadarbība ar partnervalstīm. Tā galvenais mērķis ir
 aizsargāt ES politikas, atbalstot stratēģijas „Eiropa 2020”
 darba kārtību, risinot svarīgus globālos
 problēmjautājumus, izstrādājot proaktīvu ES darba
 kārtību un abpusējas intereses ar industrializētajām
 valstīm un jaunietekmes ekonomikas valstīm, īpašu uzmanību
 pievēršot stratēģiskajiem partneriem.
 Viena no stratēģijas „Eiropa 2020”
 galvenajām prioritātēm ir atjaunot izaugsmi. Programmā ir
 atzīts, ka strauji augošām jaunietekmes ekonomikas valstīm,
 kurās vidusšķira kļūst aizvien plašāka, būs
 ļoti svarīga loma Eiropas preču un pakalpojumu eksporta
 uzturēšanā, jo ES ir salīdzinoša priekšrocība šajā
 ziņā. Partnerības instrumentam jābūt ļoti
 noderīgam tirdzniecības politikas[14]
 atbalstīšanā, jo īpaši attiecībā uz
 stratēģiskajiem ekonomiskajiem partneriem. Atbalsts tirgus
 pieejamības uzlabošanai Eiropas uzņēmumiem papildinās
 Konkurētspējas un MVU programmas ietvaros finansētās
 darbības.
 Jaunietekmes
 ekonomikas valstīm ir aizvien lielāka loma kā atbildīgiem
 partneriem globālu problēmjautājumu risināšanā:
 piemēram, tādus jautājumus kā nabadzības
 mazināšana, migrācija, konkurētspēja un tirgus
 liberalizācija, vide, klimata pārmaiņas, enerģētika,
 digitālo līdzekļu lietošanas prasmju uzlabošana un
 iekļaušana, pandēmijas, kiberdrošība, terorisms un
 organizētā noziedzība var risināt tikai starptautiskā
 kontekstā. Ņemot vērā straujo globalizāciju, ir
 ļoti svarīgi nodrošināt, ka ilgtspējīgas izaugsmes un
 darbavietu nodrošināšanu iekšējā programmā un ES
 iekšējās politikas kopumā papildina ārēja dimensija.
 Minētajai iekšējās politikas ārējai dimensijai ir
 jāuzlabo ES ārējās rīcības konsekvence un
 saskanība un jāpapildina tā, vienlaikus izvairoties no centienu
 dublēšanās.
 Līdz ar
 to Partnerības instrumenta prioritāte būs atbalstīt ES
 politiku klimata pārmaiņu, vides, enerģētikas,
 tirdzniecības un ilgtspējīgas attīstības, kā
 arī informācijas un komunikācijas tehnoloģiju
 ārējo dimensiju. ES jau ir izstrādājusi ļoti
 mūsdienīgu stimulu un noteikumu kopumu, lai atvieglotu mūsu
 pāreju uz ekonomiku, kurā ir zema oglekļa emisija, un
 vienpusēji pieņemtu tālejošus mērķus. Šajā
 shēmā ir ietverts visaptverošs un konkrēts ieskats politikā,
 ko varētu izmantot un kas jāizmanto, lai atvieglotu mūsu galveno
 stratēģisko partneru līdzīgus tālejošus
 mērķus. Šāda rīcība neapšaubāmi nāktu par
 labu dabai, jo tā pildītu katalizatora funkciju plaša mēroga
 ieguldījumiem izpētē un inovācijās, kapacitātes
 veidošanā un programmās, jaunās videi
 draudzīgākās tehnoloģijās un nodrošinātu
 tirdzniecības iespējas ES rūpniecības nozarei.
 Partnerības instrumenta ietvaros klimata optimizācijai un
 mērķiem būs īpaši liela nozīme attiecībā
 uz darbībām politikas dialoga veidošanai ar
 industrializētajām un jaunietekmes ekonomikas valstīm.
 Resursu efektivitātei
 būs ļoti liela nozīme ekonomiskās izaugsmes
 ilgtspējības nodrošināšanā atbilstoši planētas vides
 ierobežojumiem. ES pieņem Resursu efektivitātes
 stratēģiju kā vienu no stratēģijas
 „Eiropa 2020” pamatiniciatīvām. Tā, cita starpā,
 ietekmēs ES normas, tomēr būs patiesi efektīva tikai
 tādā gadījumā, ja visas lielākās ekonomikas pieņems
 resursu ziņā efektīvu praksi. Jaunietekmes ekonomikas
 valstīm ir iespēja apiet piesārņojošos
 neilgtspējīgos patēriņa un ražošanas modeļus, kurus ES
 un citas attīstītās ekonomikas bieži vien izmantoja
 industrializācijas laikā, un ES ir ļoti ieinteresēta
 palīdzēt šajā procesā. Tomēr jaunietekmes ekonomikas
 valstīs, jo īpaši Indijā un Ķīnā, ir ļoti
 daudz iedzīvotāju, kas dzīvo absolūtā
 nabadzībā un kuru iztika ir atkarīga no veselīgām
 ekosistēmām, piemēram, tīra ūdens un ražīgām
 jūrām un mežiem, savukārt Brazīlijā,
 Dienvidāfrikā, Indijā un Ķīnā ir novērojama
 ārkārtīgi liela bioloģiskā daudzveidība.
 Iesaistīšanās dialogā un sadarbībā ekosistēmu
 aizsardzības ekonomikas un ilgtspējīgas pārvaldības
 jomā ir gan ES, gan tās partneru interesēs.
 Dialogam un
 praktiskai sadarbībai ar galvenajiem globālajiem enerģijas
 ražotājiem un patērētājiem ir būtiska nozīme, lai
 risinātu ES energoapgādes drošības aizsardzības
 problēmjautājumu, jo īpaši tāpēc, ka aizvien
 palielinās ES atkarība no importa, kā arī veicinātu
 globālu programmu ar zemu oglekļa emisiju, ilgtspējīgu
 enerģētikas politiku, globālu enerģētikas tirgu
 pārredzamību un paredzamību un tehnoloģisko sadarbību.
 Valstis, kuras
 vairs neatbilst „jaunattīstības valsts” statusam, meklē jaunus sadarbības
 veidus tehnoloģiju un inovāciju jomā. Ja ES vēlas
 arī turpmāk būt stratēģisks partneris
 minētajās jomās un ieņemt vadošo pozīciju globālo
 standartu popularizēšanā, tai jāspēj veidot sadarbības
 partnerības šajās jomās.
 Kopumā ES
 iekšējo politiku uz āru vērstās darbības tiks
 pilnībā iekļautas Partnerības instrumenta programmās,
 kas atbilstoši tā ierobežotajam finansējumam papildinās citu ES
 programmu ietvaros īstenoto iekšējo politiku uz āru
 vērstās darbības (piemēram, rīcība „Horizon 2020:
 pētniecības un inovācijas pamatprogramma”,
 Konkurētspējas un MVU programmas, tostarp attiecībā uz
 sadarbību tūrisma jomā, programmas „Erasmus visiem”,
 Migrācijas fonda un Iekšējās drošības fonda ietvaros), lai
 izvairītos no jebkādas dublēšanās. Visā
 plānošanas posmā tiks ņemta vērā saskaņa un
 papildināmība ar citiem ārējās darbības
 ģeogrāfiskajiem instrumentiem, jo īpaši Attīstības
 sadarbības instrumentu, vienlaikus integrējot diferenciācijas un
 koncentrācijas principus.
 1.6. Ilgums un finansiālā
 ietekme
 x Ierobežota ilguma
 priekšlikums/iniciatīva
 –
 x Priekšlikums/iniciatīva spēkā no 2014. gada
 1. janvāra līdz 2020. gada 31. decembrim
 –
 x Finansiālā ietekme: no 2014. gada 1. janvāra
 līdz 2020. gada 31. decembrim
 –
 ̈ Beztermiņa
 priekšlikums/iniciatīva
 –
 Īstenošana ar uzsākšanas periodu no GGGG.
 līdz GGGG.,
 –
 pēc kura turpinās normāla
 darbība.
 1.7. Paredzētie
 pārvaldības veidi[15]
 x Komisijas īstenota centralizēta
 tieša pārvaldība
 x Centralizēta netieša
 pārvaldība, izpildes uzdevumus
 deleģējot:
 –
 ̈ izpildaģentūrām
 –
 ̈ Kopienu izveidotām struktūrām[16]
 –
 ̈ valstu publiskā sektora struktūrām vai
 struktūrām, kas veic valsts pārvaldes uzdevumus
 –
 ̈ personām, kurām ir uzticēts veikt īpašas
 darbības saskaņā ar Līguma par Eiropas Savienību
 V sadaļu un kuras ir noteiktas attiecīgā pamataktā
 Finanšu regulas 49. panta nozīmē
 ̈ Dalīta pārvaldība kopā ar dalībvalstīm
 ̈ Decentralizēta pārvaldība kopā ar trešām valstīm
 ̈ Pārvaldība kopā ar starptautiskām organizācijām (precizēt)
 Ja norādīti
 vairāki pārvaldības veidi, sniedziet papildu informāciju
 iedaļā „Piezīmes”.
 Piezīmes
 2. PĀRVALDĪBAS PASĀKUMI
 2.1. Uzraudzības un
 ziņošanas noteikumi
 Eiropas Komisijas
 Uzraudzības un novērtēšanas sistēmu uzmanības
 centrā jo īpaši ir rezultāti. Tie attiecas gan uz vietējiem
 darbiniekiem, gan ārējiem ekspertiem.
 Uzdevumu
 pārvaldītāji delegācijās un galvenajās
 mītnēs pastāvīgi dažādos veidos uzrauga projektu un
 programmu īstenošanu, tostarp apmeklējot objektu, ja tas ir
 iespējams. Uzraudzība nodrošina vērtīgu informāciju
 par progresu; tā palīdz pārvaldītājiem noteikt
 reālās un iespējamās vājās vietas un veikt
 novēršanas pasākumus.
 Neatkarīgus
 ekspertus no ārpuses nolīgst, lai novērtētu ES
 ārējo darbību rādītājus ar trīs dažādu
 sistēmu starpniecību. Šie novērtējumi uzlabo
 pārskatatbildību un aktuālos iejaukšanās pasākumus;
 tajos tiek apkopotas atziņas par iepriekšējo pieredzi, lai
 varētu to izmantot nākamajās politikās un darbībās.
 Visos rīkos tiek izmantoti starptautiski atzīti ESAO un APK
 novērtēšanas kritēriji, tostarp (iespējamā) ietekme.
 Pirmkārt,
 projektu līmenī galveno mītņu pārvaldītā uz
 rezultātiem orientētā uzraudzības (ROM) sistēma
 sniedz konspektīvu, koncentrētu ieskatu par iejaukšanās
 pasākumu parauga kvalitāti. Izmantojot ļoti strukturētu,
 standartizētu metodoloģiju, neatkarīgi ROM eksperti
 piešķir novērtējumu, kas izceļ projekta stipros un
 vājos punktus, un iesaka, kā uzlabot to efektivitāti.
 Projektu
 līmeņa novērtējumos, kurus pārvalda par projektu
 atbildīgā ES delegācija, sniedz detalizētāku,
 padziļinātu analīzi un palīdz projektu vadītājiem
 uzlabot aktuālos un sagatavot nākamos iejaukšanās
 pasākumus. Neatkarīgi eksperti ar tematiskām un
 ģeogrāfiskām zināšanām tiek nolīgti no
 ārpuses, lai veiktu analīzi un apkopotu visu ieinteresēto
 personu, arī galīgo saņēmēju, atsauksmes un
 liecības.
 Vēl
 Komisija veic tās politiku stratēģiskus novērtējumus,
 sākot ar plānošanu un stratēģiju un beidzot ar
 iejaukšanās pasākumu īstenošanu konkrētā nozarē
 (piemēram, veselības, izglītības u.c. nozarē),
 valstī vai reģionā vai attiecībā uz konkrētu
 instrumentu. Šie novērtējumi ir būtiski informācijas avoti
 politiku formulēšanas un instrumentu un projektu izstrādes
 vajadzībām. Tie visi tiek publicēti Komisijas tīmekļa
 vietnē, un atziņu kopsavilkums tiek iekļauts ikgadējā
 ziņojumā Padomei un Eiropas Parlamentam.
 2.2. Pārvaldības un
 kontroles sistēma
 2.2.1. Apzinātie riski
 Partnerības
 instrumenta darbības vidi raksturo šādi riski, kas apdraud
 instrumenta mērķu sasniegšanu:
 -
 ģeogrāfiski izkliedēti projekti un programmas: PI būs
 globāls mērogs, īpašu uzmanību pievēršot
 stratēģiskajiem partneriem. Tas turpinās pašreizējo
 sadarbību ar (pašreizējās ICI)
 industrializētajām valstīm un teritorijām, bet
 neuzsāks jaunus projektus/programmas ar tādu valstu grupu, kurā
 sadarbības uzmanības centrā ir OAP. Vispasaules mērogs var
 radīt loģistiskus/ar resursiem saistītus
 problēmjautājumus uzraudzības ziņā, jo īpaši
 attiecībā uz jebkādām turpmākajām pārbaudes
 darbībām uz vietas;
 - jaunu
 programmu/projektu īstenošanas uzsākšana kopā ar
 institucionālās un administratīvās kapacitātes
 trūkuma risku atsevišķās partnervalstīs var radīt
 grūtības un aizkavējumus iejaukšanās pasākumu
 izstrādē un īstenošanā;
 - grūtības
 turpināt un noteikt šādas sadarbības ietekmes apjomu
 attiecībā uz ES un partnervalstīm var negatīvi
 ietekmēt Komisijas spēju ziņot un atskaitīties par
 rezultātiem;
 -
 ekonomiskā/politiskā darba kārtība var radīt
 grūtības un aizkavējumus iejaukšanās pasākumu
 izstrādē un īstenošanā;
 - tā
 kā PI ir jauns instruments, nepietiekami cilvēkresursi un
 administratīvie līdzekļi, lai atbalstītu instrumenta
 īstenošanu delegācijās un galvenajās mītnēs, var
 radīt grūtības pienācīgi pārvaldīt šo
 instrumentu.
 2.2.2. Paredzētie
 pārvaldības veidi
 Komisijas
 iekšējās kontroles/pārvaldības process ir
 izstrādāts tā, lai nodrošinātu pietiekamu
 pārliecību par mērķu sasniegšanu tās darbību
 lietderībā un efektivitātē, tās finanšu ziņojumu
 uzticamību un atbilstību attiecīgajai normatīvajai un
 procedūru sistēmai.
 Lai
 nodrošinātu tās darbību lietderību un efektivitāti un
 mazinātu augsto riska līmeni ārējās sadarbības
 vidē, papildus visiem plašajā Komisijas Stratēģiskā
 politikas un plānošanas procesā ietvertajiem elementiem, iekšējā
 audita videi un citām Komisijas iekšējās kontroles standartu
 prasībām ir piemērojami šādi elementi:
 –
 attiecīgā gadījumā ES
 delegāciju nodota sadarbības pārvaldība
 attiecīgajā jomā;
 –
 skaidras finanšu pārskatatbildības
 vadlīnijas ar pastarpinātas deleģēšanas starpniecību,
 ko galvenajā mītnē īsteno pastarpināti
 deleģēts pilnvarotājs (direktors/dienesta vadītājs)
 attiecībā uz delegācijas vadītāju;
 –
 regulāri ES delegāciju ziņojumi
 galvenajai mītnei, tostarp delegācijas vadītāja
 ikgadējais atzinums par pārskatu ticamību;
 –
 pilnvērtīgas apmācību
 programmas nodrošināšana gan darbiniekiem galvenajā mītnē,
 gan delegācijā;
 –
 būtisks galvenās
 mītnes/delegācijas atbalsts un ieteikumi (tostarp ar interneta
 starpniecību);
 –
 regulāras ex post pārbaudes;
 –
 projekta un programmas cikla pārvaldības
 metodoloģija, tostarp:
 –
 kvalitātes atbalsta rīki iejaukšanās
 pasākumu izstrādei, tās īstenošanas metode,
 finansēšanas mehānisms, pārvaldības sistēma,
 izvērtēšana un jebkuru īstenošanas partneru izvēle u.tml.,
 –
 programmu un projektu pārvaldības,
 uzraudzības un ziņošanas rīki efektīvai īstenošanai,
 tostarp regulāras projektu uzraudzības pārbaudes uz vietas,
 –
 būtiski novērtēšanas un auditu
 komponenti.
 2.3. Krāpšanas un
 pārkāpumu apkarošanas pasākumi
 Ņemot
 vērā augsta riska vidi ārējo darbību jomā,
 sistēmās ir jābūt paredzētai varbūtībai, ka
 tiks konstatētas atbilstības kļūdas (pārkāpumi)
 darījumos, un izveidotam augsta līmeņa apkarošanas,
 atklāšanas un labošanas mehānismam jau agrīnā
 maksājuma procesa stadijā. Praksē tas nozīmē, ka
 atbilstības pārbaudes mehānismos visvairāk tiks ņemtas
 vērā būtiskas ex-ante pārbaudes, kuras ik pēc
 noteikta gadu skaita veic gan ārējie auditori, gan Komisijas
 darbinieki attiecīgajā jomā pirms projekta noslēguma
 maksājumiem (kamēr vēl tiek veiktas atsevišķas ex-post
 revīzijas un pārbaudes), veicot ne tikai Finanšu regulā
 noteiktos finanšu drošības pasākumus. Atbilstības sistēmu
 veido šādi būtiski elementi:
 ·
 profilakses pasākumi;
 ·
 obligāta pamatapmācība
 sadarbības pārvaldības darbiniekiem par krāpšanas
 jautājumiem;
 ·
 ex-ante
 atbilstības novērtējumi, lai nodrošinātu, ka visi
 īstenošanas partneri ir ieviesuši atbilstošus krāpšanas
 novēršanas pasākumus, lai novērstu un atklātu krāpšanu
 ES fondu pārvaldībā;
 ·
 Komisija 2008. gadā Akrā
 parakstīja Starptautisko palīdzības pārredzamības
 iniciatīvu (IATI), vienojoties par palīdzības
 pārredzamības standartu, kas nodrošina savlaicīgāku,
 detalizētāku un regulārāku informāciju par
 palīdzības plūsmām un dokumentiem;
 ·
 atklāšanas un labošanas pasākumi;
 ·
 ex-ante pārbaudes
 attiecībā uz visiem darījumiem, kuras Komisijas darbinieki veic
 attiecībā uz visiem līgumiem un maksājumu darījumiem;
 ·
 ārējie auditi un pārbaudes (gan
 obligāti, gan balstīti uz risku), tostarp tādi, ko veic Eiropas
 Revīzijas palāta;
 ·
 pārbaudes ar atpakaļejošu spēku
 (balstoties uz risku) un piedziņa.
 Turklāt,
 ja ir aizdomas, ka pārkāpums ir izdarīts ar nodomu
 (krāpšana), var piemērot šādus pasākumus:
 ·
 struktūras informēšanas un maksājumu
 termiņa atcelšana;
 ·
 konkrēti auditi (ad hoc/tiesas audits);
 ·
 agrīnās brīdināšanas
 sistēma un pastiprināta līgumu uzraudzība;
 ·
 līguma darbības
 apturēšana/pārtraukšana;
 ·
 izslēgšanas procedūra.
 Komisijas dienesti cieši sadarbosies ar OLAF,
 lai īstenotu Komisijas jaunās krāpšanas apkarošanas
 stratēģijas, kuru Kolēģija pieņēma
 2011. gadā, rīcības plānu, lai, cita starpā,
 nodrošinātu, ka:
 –
 iekšējie ar krāpšanas apkarošanu
 saistītie kontroles mehānismi pilnībā atbilst CAFS;
 –
 krāpšanas riska pārvaldības pieeja
 ir izstrādāta tā, lai noteiktu krāpšanas riska jomas un
 attiecīgu atbildes reakciju;
 –
 sistēmas, kuras izmanto ES fondu izlietošanai
 trešās valstīs, pieļauj attiecīgo datu iegūšanu, lai
 ievadītu šos datus krāpšanas riska pārvaldības
 sistēmā (piemēram, dubultfinansējums);
 –
 attiecīgā gadījumā varētu
 izveidot tīkla grupas un atbilstošus IT rīkus, kas paredzēti
 krāpšanas gadījumu analizēšanai ārējā atbalsta
 nozarē.
 2.4 Kontroles mehānismu
 paredzamās izmaksas un ieguvumi
 Partnerības
 instrumenta iekšējās kontroles/pārvaldības izmaksām
 jābūt līdzīgām tām izmaksām, kuras EuropeAid
 aprēķinājusi attiecībā uz tās
 ārējās darbības instrumentu pārvaldību (t.i.,
 6 % no finansējuma):
 Kopumā ir
 aplēsts, ka EuropeAid portfeļa iekšējās
 kontroles/pārvaldības izmaksas veido vidējās izmaksas 658 miljonu
 euro apmērā gadā apropriācijās budžeta
 plānošanā 2014.-2020. gadam. Šajā skaitlī ir
 iekļauta EAF pārvaldība, kas integrēti darbojas EuropeAid
 pārvaldības struktūras ietvaros. Minētās „ar
 darbību nesaistītās” izmaksas veido aptuveni 6,4 %
 no aplēstās vidējās summas 10,2 miljardu euro
 gadā, kas ir ieplānoti visām (darbības +
 administratīvajām) EuropeAid apropriācijām
 attiecībā uz tās izdevumu portfeli, kas tiek finansēts no
 ES vispārējā budžeta un Eiropas Attīstības fonda
 2014.-2020. gadam.
 Minētajās
 pārvaldības izmaksās ir ņemti vērā visi EuropeAid
 darbinieki galvenajā mītnē un delegācijās,
 infrastruktūra, ceļojumi, apmācība, uzraudzība,
 novērtēšana un auditu līgumi (tostarp līgumi, kuru
 ierosinātāji ir galīgie saņēmēji).
 EuropeAid plāno laika gaitā samazināt
 pārvaldības/darbības aktivitāšu proporciju jauno
 instrumentu uzlaboto un vienkāršoto pasākumu ietvaros, ņemot
 vērā izmaiņas, kuras ir iespējamas saskaņā ar
 pārskatīto Finanšu regulu. Šo pārvaldības izmaksu
 galvenās priekšrocības tiek realizētas politikas mērķu
 izpildes, efektīvas un lietderīgas resursu izmantošanas un
 spēcīgu, izdevīgu profilakses pasākumu un citu
 pārbaužu īstenošanas ziņā, lai nodrošinātu
 likumīgu un regulāru līdzekļu izmantošanu.
 Lai gan
 arī turpmāk tiks veikti uzlabojumi pārvaldības darbību
 un atbilstības pārbaužu būtībā un mērķos
 attiecībā uz portfeli, šīs izmaksas ir globāli
 nepieciešamas, lai efektīvi un lietderīgi sasniegtu instrumentu
 mērķus, līdz minimumam samazinot neatbilstības risku
 (mazāk nekā 2 % atlikuma kļūdas). Tie ir
 ievērojami mazāki nekā riski, kas saistīti ar
 iekšējās kontroles atcelšanu vai samazināšanu šajās
 jomās, kurās pastāv liels risks.
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 · Esošās budžeta izdevumu pozīcijas
 Sarindotas pa
 daudzgadu finanšu shēmas izdevumu kategorijām un budžeta
 pozīcijām.
 Sarindotas pa daudzgadu finanšu shēmas izdevumu kategorijām un budžeta pozīcijām || Budžeta pozīcija || Izdevumu veids || Iemaksas
 Numurs [Apraksts..........] || Dif./nedif. [17] || no EBTA[18] valstīm || no kandidāt-valstīm[19] || no trešām valstīm || Finanšu regulas 18. panta 1. punkta aa) apakšpunkta nozīmē
 4. izdevumu kategorija – Globālā Eiropa || 19 01 04 08 – Industrializēto valstu instruments (ICI) — Administratīvās pārvaldības izdevumi 19 05 01 – Sadarbība ar industrializētām trešām valstīm 19 05 02 – KEDO 19 05 03 – Izmēģinājuma projekts – Transatlantiskās metodes pasaules mēroga problēmu risināšanā 19 09 03 – Sadarbības pasākumi, kas nav oficiālā attīstības palīdzība (Latīņamerikā) 19 09 02 – Sagatavošanas darbība — Sadarbība ar vidēju ienākumu grupas valstīm Latīņamerikā 19 10 04 – Sadarbības pasākumi, kas nav oficiālā attīstības palīdzība (Āzijā, Vidusāzijā, Irānā, Irākā un Jemenā) 19 10 01 03 – Sagatavošanas darbība — apmaiņa ar Indiju uzņēmējdarbības un zinātnes jomā 19 10 01 04 – Sagatavošanas darbība — apmaiņa ar Ķīnu uzņēmējdarbības un zinātnes jomā 19 10 01 05 – Sagatavošanas darbība — Sadarbība ar vidēju ienākumu grupas valstīm Āzijā || Dif. || NĒ || NĒ || NĒ || NĒ
 · No jauna veidojamās budžeta pozīcijas
 Sarindotas pa daudzgadu finanšu shēmas izdevumu kategorijām un budžeta pozīcijām || Budžeta pozīcija || Izdevumu veids || Iemaksas
 Numurs [Izdevumu kategorija.....] || Dif./nedif. || no EBTA valstīm || no kandidāt-valstīm || no trešām valstīm || Finanšu regulas 18. panta 1. punkta aa) apakšpunkta nozīmē
 4. izdevumu kategorija – Globālā Eiropa || 19 01 04 08 – Partnerības instruments (PI) — Administratīvās pārvaldības izdevumi 19 05 01 – Sadarbība ar trešām valstīm Partnerības instrumenta ietvaros 19 05 02 – Sadarbība ar industrializētām valstīm, kas nav dalībvalstis – iepriekšējās programmas 2007.-2013. gadam pabeigšana (iepriekš BP 19 05 01) NB: pārējās esošās budžeta pozīcijas sadaļā 19 09 un 19 10 attieksies uz darbību izbeigšanu (ar norādi „pm” attiecībā uz apropriācijām) || Dif. || NĒ || NĒ || NĒ || NĒ
 3.2. Paredzamā ietekme uz
 izdevumiem
 3.2.1. Paredzamās ietekmes uz
 izdevumiem kopsavilkums
 Miljonos EUR (3 zīmes aiz komata)
 Daudzgadu finanšu shēmas izdevumu kategorija: || Numurs || 4. izdevumu kategorija – Globālā Eiropa
 ĢD: FPI || 2014 || 2015 || 2016 || 2017 || 2018 || 2019 || 2020 || KOPĀ ||
  Darbības apropriācijas (pašreizējās cenas 2 % apmērā no 2011. gada cenām) || || || || || || || || ||
 19 05 01 – Sadarbība ar trešām valstīm Partnerības instrumenta ietvaros || Saistības || (1) || 128,853 || 135,586 || 143,670 || 153,001 || 163,782 || 176,106 || 188,812 || 1 089,710 ||
 Maksājumi (a) || (2) || 27,753 || 68,486 || 110,870 || 143,201 || 152,182 || 162,506 || 174,112 || 839,110 ||
 Administratīvās apropriācijas, kas tiek finansētas no konkrētu programmu piešķīrumiem[20] || || || || || || || || ||
 19 01 04 08 – Partnerības instruments (PI) — Administratīvās pārvaldības izdevumi (b) || || (3) || 4,847 || 5,114 || 5,430 || 5,799 || 6,218 || 6,694 || 7,188 || 41,290 ||
 KOPĀ – apropriācijas FPI ĢD || Saistības || =1+1a +3 || 133,700 || 140,700 || 149,100 || 158,800 || 170,000 || 182,800 || 196,000 || 1 131,000 ||
 Maksājumi || =2+2a +3 || 32,600 || 73,600 || 116,300 || 149,000 || 158,400 || 169,200 || 181,300 || 880,400 ||
 (a)
 Maksājumi par darbības izdevumiem ir aprēķināti,
 izmantoti standarta projekta ciklu 4 gadu garumā
 20 %-30 %-30 %-20 %.
 (b)
 4 % no budžeta ir atlikti administratīvā atbalsta izdevumiem.
 Daudzgadu finanšu shēmas izdevumu kategorija: || 5 || „Administratīvie izdevumi” ||
 || 2014 || 2015 || 2016 || 2017 || 2018 || 2019 || 2020 || KOPĀ
 ĢD: FPI ||
  Cilvēkresursi || 3,227 || 3,195 || 3,163 || 3,131 || 3,131 || 3,131 || 3,131 || 22,111
  Citi administratīvie izdevumi || 0,150 || 0,153 || 0,156 || 0,159 || 0,163 || 0,166 || 0,169 || 1,116
 KOPĀ FPI ĢD || Apropriācijas || 3,377 || 3,348 || 3,319 || 3,291 || 3,294 || 3,297 || 3,301 || 23,227
 KOPĀ — apropriācijas daudzgadu finanšu shēmas 5. IZDEVUMU KATEGORIJĀ || (Saistību summa = maksājumu summa) || 3,377 || 3,348 || 3,319 || 3,291 || 3,294 || 3,297 || 3,301 || 23,227
 Miljonos EUR
 || || || 2014 || 2015 || 2016 || 2017 || 2018-2020 || KOPĀ
 KOPĀ — apropriācijas daudzgadu finanšu shēmas 1.-5. IZDEVUMU KATEGORIJĀ || Saistības || 137,077 || 144,048 || 152,419 || 162,091 || 173,294 || 186,097 || 199,301 || 1 154,227
 Maksājumi || 35,977 || 76,948 || 119,619 || 152,291 || 161,694 || 172,497 || 184,601 || 903,627
 3.2.2. Paredzamā ietekme uz
 darbības apropriācijām
 –
 ̈ Priekšlikums/iniciatīva neparedz darbības apropriāciju
 izmantošanu
 –
 ý Priekšlikums/iniciatīva paredz darbības apropriāciju
 izmantošanu šādā veidā:
 Saistību apropriācijas miljonos EUR (3
 zīmes aiz komata)
 Norādīt mērķus un rezultātus ò || || || N gads || N+1 gads || N+2 gads || N+3 gads || Iekļaut ietekmes atspoguļošanai vajadzīgo gadu skaitu (skat. 1.6. punktu) || KOPĀ ||
 || REZULTĀTI ||
 || Rezultāta veids[21] || Rezultāta vidējās izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Kopējais rezultātu skaits || Kopējās izmaksas ||
 KONKRĒTAIS MĒRĶIS Nr. 1 Stratēģijas „Eiropa 2020” ārējās dimensijas izveide, politikas dialogi, globālie problēmjautājumi || || || || || || || || || || || || || || || || ||
 - Rezultāts || || || || || || || || || || || || || || || || || || ||
 - Rezultāts || || || || || || || || || || || || || || || || || || ||
 Kopējā apakšsumma konkrētajam mērķim Nr. 1 || || 70,861 || || 74,571 || || 79,023 || || 84,164 || || 90,100 || || 96,884 || || 103,880 || || 599,483 ||
 KONKRĒTAIS MĒRĶIS Nr. 2 Ekonomiskās partnerības, sadarbība uzņēmējdarbības un normatīvajā jomā || || || || || || || || || || || || || || || || ||
 - Rezultāts || || || || || || || || || || || || || || || || || || ||
 Kopējā apakšsumma konkrētajam mērķim Nr. 2 || || 26,740 || || 28,140 || || 29,820 || || 31,760 || || 34,000 || || 36,560 || || 39,200 || || 226,220 ||
 KONKRĒTAIS MĒRĶIS Nr. 3 Publiskā diplomātija, akadēmiskā/izglītības sadarbība un informācijas sniegšana || || || || || || || || || || || || || || || || ||
 - Rezultāts || || || || || || || || || || || || || || || || || || ||
 Kopējā apakšsumma konkrētajam mērķim Nr. 3 || || 24,567 || || 25,840 || || 27,372 || || 29,137 || || 31,182 || || 33,522 || || 35,932 || || 207,452 ||
 Nepiešķirtā rezerve || || 6,685 || || 7,035 || || 7,455 || || 7,940 || || 8,500 || || 9,140 || || 9,800 || || 56,555 ||
 KOPĒJĀS IZMAKSAS || || 128,853 || || 135,586 || || 143,670 || || 153,001 || || 163,782 || || 176,106 || || 188,812 || || 1 089,710
 N.B.:sadalījums pa konkrētiem
 mērķiem ir šāds atbilstoši budžetam 1 131,000 miljonu euro
 apmērā:
 1. mērķis: 53 %
 2. mērķis: 20 %
 3. mērķis: 18 %
 Nepiešķirtā rezerve: ieplānot
 5 % starp visiem 3 mērķiem atbilstoši vajadzībām.
 Līdzekļu piešķiršana rezultātiem nav
 pieņemama, ņemot vērā instrumenta būtību (nav
 rezultātu standarta skaita un nav vidējo izmaksu).
 3.2.3. Paredzamā ietekme uz
 administratīvajām apropriācijām
 3.2.3.1. Kopsavilkums
 –
 ̈ Priekšlikums/iniciatīva neparedz administratīvo
 apropriāciju izmantošanu
 –
 ý Priekšlikums/iniciatīva paredz administratīvo
 apropriāciju izmantošanu šādā veidā:
 Miljonos EUR (3
 zīmes aiz komata)
 Daudzgadu finanšu shēmas 5. IZDEVUMU KATEGORIJA || 2014 || 2015 || 2016 || 2017 || 2018 || 2019 || 2020 || KOPĀ
 Cilvēkresursi || 3,227 || 3,195 || 3,163 || 3,131 || 3,131 || 3,131 || 3,131 || 22,111
 Citi administratīvie izdevumi || 0,150 || 0,153 || 0,156 || 0,159 || 0,163 || 0,166 || 0,169 || 1,116
 Daudzgadu finanšu shēmas 5. IZDEVUMU KATEGORIJA – apakšsumma || 3,379 || 3,350 || 3,321 || 3,293 || 3,296 || 3,299 || 3,303 || 23,240
 Ārpus daudzgadu finanšu shēmas 5. IZDEVUMU KATEGORIJAS[22] || 2014 || 2015 || 2016 || 2017 || 2018 || 2019 || 2020 || TOTAL
 Cilvēkresursi || 3,565 || 3,658 || 3,778 || 3,925 || 4,139 || 4,384 || 4,631 || 28,080
 Citi administratīva rakstura izdevumi || 1,282 || 1,456 || 1,652 || 1,875 || 2,079 || 2,310 || 2,557 || 13,210
 Ārpus daudzgadu finanšu shēmas 5. IZDEVUMU KATEGORIJAS – apakšsumma || 4,847 || 5,114 || 5,430 || 5,799 || 6,218 || 6,694 || 7,188 || 41,290
 KOPĀ || 8,224 || 8,462 || 8,750 || 9,090 || 9,512 || 9,991 || 10,489 || 64,517
 3.2.3.2. Paredzamās
 cilvēkresursu prasības
 –
 ̈ Priekšlikums/iniciatīva neparedz cilvēkresursu izmantošanu
 –
 ý Priekšlikums/iniciatīva paredz cilvēkresursu izmantošanu
 šādā veidā:
 Paredzamais apjoms izsakāms veselos
 skaitļos (vai maksimāli ar vienu zīmi aiz komata)
 || 2014 || 2015 || 2016 || 2017 || 2018 || 2019 || 2020
  Štatu plāna amati (ierēdņi un pagaidu darbinieki) ||
 XX 01 01 01 (Galvenā mītne un Komisijas pārstāvniecības) || 17,4 || 17,3 || 17,1 || 16,9 || 16,9 || 16,9 || 16,9
 XX 01 01 02 (Delegācijas) || || || || || || ||
 XX 01 05 01 (Netiešā pētniecība) || || || || || || ||
 10 01 05 01 (Tiešā pētniecība) || || || || || || ||
  Ārštata darbinieki (pilnslodzes ekvivalenta vienībā: FTE)[23] ||
 XX 01 02 01 (CA, INT, SNE, ko finansē no vispārīgajām apropriācijām) || 13,0 || 12,9 || 12,8 || 12,6 || 12,6 || 12,6 || 12,6
 XX 01 02 02 (CA, LA, SNE, INT un JED delegācijās) || 2,0 || 1,9 || 1,9 || 1,9 || 1,9 || 1,9 || 1,9
 19 01 04 08 [24] || || || || || || || || 10,2
 - delegācijās || 39,4 || 40,4 || 41,8 || 43,4 || 45,7 || 48,4 || 51,2
 XX 01 05 02 (CA, SNE, INT — netiešā pētniecība) || || || || || || ||
 10 01 05 02 (CA, SNE, INT — tiešā pētniecība) || || || || || || ||
 Citas budžeta pozīcijas (precizēt) || || || || || || ||
 KOPĀ || 71,8 || 72,5 || 73,5 || 74,9 || 77,2 || 79,9 || 82,7
 5. izdevumu
 kategorijā norādītie cilvēkresursi atbilst darbiniekiem,
 kas nepieciešami, lai pārvaldītu jauno Partnerības instrumentu.
 Tajā ir ietvertie esošie FPI
 darbinieki, kas pārvalda pašreizējo ICI, t.i. 3,6 AD; 7
 AST; 4,3 AC, 2 AL Vašingtonā = 17 FTE, un
 papildu darbinieku pieprasījums, kas ir aplēsts 4 AD, 3 AST,
 9 AC = 16 FTE.
 19 ir attiecīgā politikas joma vai
 budžeta sadaļa.
 Nepieciešamos cilvēkresursus nodrošinās
 tā ĢD darbinieki, kuriem jau ir uzdota darbības
 pārvaldība un/vai kuri ir pārcelti citā amatā ĢD,
 attiecīgā gadījumā kopā ar jebkādiem papildu
 līdzekļiem, kurus varētu piešķirt vadošajam ĢD
 ikgadējās līdzekļu piešķiršanas procedūras
 ietvaros un ņemot vērā budžeta ierobežojumus.
 Veicamo uzdevumu
 apraksts:
 Ierēdņi un pagaidu darbinieki || Programmas un projekta cikla pārvaldība
 Ārštata darbinieki || Programmas un projekta cikla pārvaldība
 3.2.4. Saderība ar
 kārtējo daudzgadu finanšu shēmu
 –
 xPriekšlikums/iniciatīva atbilst kārtējai daudzgadu
 finanšu shēmai 2014.-2020. gadam
 –
 ̈ Pieņemot priekšlikumu/iniciatīvu, jāpārplāno
 attiecīgā izdevumu kategorija daudzgadu finanšu shēmā
 Aprakstīt, kas jāpārplāno,
 norādot attiecīgās budžeta pozīcijas un summas.
 – ̈ Pieņemot
 priekšlikumu/iniciatīvu, jāpiemēro elastības instruments
 vai jāpārskata daudzgadu finanšu shēma[25]
 Aprakstīt, kas jādara, norādot
 attiecīgās izdevumu kategorijas, budžeta pozīcijas un summas.
 3.2.5. Trešo personu iemaksas
 –
 Priekšlikums/iniciatīva neparedz trešo personu
 līdzfinansējumu
 –
 Priekšlikums/iniciatīva paredz šādu
 līdzfinansējumu:
 Apropriācijas miljonos EUR (3 zīmes aiz
 komata)
 || N gads || N+1 gads || N+2 gads || N+3 gads || Iekļaut ietekmes atspoguļošanai vajadzīgo gadu skaitu (skat. 1.6. punktu) || Kopā
 Norādīt līdzfinansējuma struktūru || || || || || || || ||
 KOPĀ — līdzfinansējuma apropriācijas || || || || || || || ||
 3.3. Paredzamā ietekme uz
 ieņēmumiem
 –
 ý Priekšlikums/iniciatīva finansiāli neietekmē
 ieņēmumus
 –
 ̈ Priekšlikums/iniciatīva finansiāli ietekmē:
 –
 ̈ pašu resursus
 –
 ̈ dažādus ieņēmumus
 Miljonos EUR (3 zīmes aiz komata)
 Budžeta ieņēmumu pozīcija: || Kārtējā budžeta gadā pieejamās apropriācijas || Priekšlikuma/iniciatīvas ietekme[26]
 N gads || N+1 gads || N+2 gads || N+3 gads || Iekļaut ietekmes ilguma atspoguļošanai vajadzīgo stabiņu skaitu (skat. 1.6. punktu)
 ..... pants || || || || || || || ||
 Attiecībā uz
 īpaši novirzāmiem dažādajiem ieņēmumiem
 norādīt attiecīgo(-ās) izdevumu pozīciju(-as).
 Norādīt
 ietekmes uz ieņēmumiem aprēķināšanai izmantoto metodi.
 [1] ASV, Japāna, Kanāda, Korejas Republika,
 Austrālija un Jaunzēlande; atsevišķas Āzijas
 industrializētās valstis un teritorijas, kuras ir izslēgtas no
 APK saņēmējvalstu saraksta (Singapūra, Honkonga, Makao,
 Taivāna un Bruneja), kā arī Persijas līča sadarbības
 padome (Bahreina, Kuveita, Omāna, Katara, Saūda Arābija un
 Apvienotie Arābu Emirāti), kas arī ir izslēgta no OAP
 saņēmēju APK saraksta.
 [2] „Tirdzniecība, izaugsme un pasaules norises –
 Tirdzniecības politika kā stratēģijas „Eiropa 2020”
 galvenā sastāvdaļa” (COM/2010/612), 2010. gada
 9. novembris.
 [3] T.i., miers un drošība, nabadzības
 mazināšana, humānā palīdzība, ieguldījumi, lai
 veicinātu stabilitāti un izaugsmi paplašināšanās
 valstīs un kaimiņvalstīs, globālo
 problēmjautājumu risināšana, ES un starptautisko standartu un
 vērtību popularizēšana un izaugsmes un konkurētspējas
 atbalstīšana ārvalstīs.
 [4] „ES enerģētikas politika: attiecību
 veidošana ar partneriem ārpus mūsu robežām”, COM(2011)539,
 2011. gada 7. septembris.
 [5] OV L ...
 [6] OV L 405, 30.12.2006.
 [7] „Eiropa 2020: stratēģija gudrai,
 ilgtspējīgai un iekļaujošai izaugsmei”, COM(2010)2020.
 [8] COM(2011)500.
 [9] OV L 055,
 28.02.2011., 13. – 18. lpp.
 [10] ABM – budžeta vadība pa
 darbības jomām, ABB – budžeta līdzekļu sadale pa
 darbības jomām.
 [11] Kā paredzēts Finanšu regulas 49. panta
 6. punkta a) vai b) apakšpunktā.
 [12] Atsauces novērtējums: Uzņēmuma vadošo
 darbinieku apmācību programmu Japānā un Korejā
 starpposma novērtējums. 2010. gada februāris. Deloitte
 Consulting.
 [13] Atsauces novērtējums: http://www.eeas.europa.eu/eu-centres/docs/2010_evaluation_en.pdf
 [14] „Tirdzniecība, izaugsme un pasaules norises –
 Tirdzniecības politika kā stratēģijas “Eiropa 2020”
 galvenā sastāvdaļa” (COM/2010/612), 2010. gada
 9. novembris.
 [15] Sīkāku informāciju par
 pārvaldības veidiem un atsauces uz Finanšu regulu skatīt BudgWeb
 tīmekļa vietnē: http://www.cc.cec/budg/man/budgmanag/budgmanag_en.html
 [16] Kā paredzēts Finanšu regulas
 185. pantā.
 [17] Dif. — diferencētās apropriācijas; nedif. —
 nediferencētās apropriācijas.
 [18] EBTA — Eiropas Brīvās tirdzniecības
 asociācija.
 [19] Kandidātvalstis un attiecīgā
 gadījumā potenciālās kandidātvalstis no
 Rietumbalkāniem.
 [20] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās „BA” pozīcijas), netiešā
 pētniecība, tiešā pētniecība.
 [21] Rezultāti ir piegādājamie produkti un
 pakalpojumi (piemēram, finansēto studentu apmaiņu skaits,
 izbūvēto ceļu km skaits u.tml.).
 [22] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās „BA” pozīcijas), netiešā
 pētniecība, tiešā pētniecība.
 [23] CA = līgumdarbinieks; INT
 = aģentūras darbinieks („Intérimaire”); JED = „Jeune
 Expert en Délégation” (jaunais eksperts delegācijā); LA =
 vietējais darbinieks; SNE = norīkotais valsts eksperts.
 [24] Saskaņā ar robežlielumiem attiecībā uz
 ārštata darbiniekiem, ko finansē no darbības
 apropriācijām (kādreizējām “BA” pozīcijām).
 [25] Skatīt Iestāžu nolīguma 19. un
 24. punktu.
 [26] Attiecībā uz tradicionālajiem pašu
 resursiem (muitas nodokļiem, nodevām par cukuru) ir
 jānorāda neto summas, t.i., bruto summas pēc iekasēšanas
 izmaksu ieturējuma 25 % apmērā.